
ЧОВЕКЪТ НА ЗЕМЯТА

Човек трябва да знае отде е дошъл и къде отива. (ЛЪЧИ НА ЖИВОТА - 294).
Ама кой го изпратил на Земята? - Или сам е дошъл, или близките му го пратили, или Бог го изпратил. В трите случая той има различни отговорности... Велико благословение е дадено на човека, когото Бог изпраща на Земята да се учи и да работи. Онзи, който е изпратен от Бога, има любов към  Него. (ЗАКОНИ НА ДОБРОТО - 152).
Всеки ден човек трябва да разрешава важния въпрос за себе си, защо е дошъл на Земята и каква работа трябва да сверши. (бъдещето верую на човечеството – 91).
Човек е дошъл на Земята, за да се познае. Всеки трябва да знае защо е роден и какво може да направи. (ТОЧКИ НА ЖИВОТА - 222).
На всеки човек е дадена определена работа, която той непременно трябва да свърши. Нека всеки се запита, каква служба, каква работа му е дадена. (БЪДЕЩЕТО ВЕРУЮ НА ЧОВЕЧЕСТВОТО - 91).
По какъв начин можем да изпълним своята мисия, своето предназначение на Земята?... Всеки ще разрешава задачите си сам за себе си. Никой няма право да се меси в работата на другите... Казвам: всеки да остане на своя пост, и при това положение да служи на Бога. Разните служби, които заемате, са условия, елементи, необходими за решение на задачите ви. (ЗАКОН ЗА ЕДИНСТВО И ОБЩНОСТ - 100).
Задачата на всеки човек е да реализира онази идея, която е вложена в душата му. (ДЕЛАТА БОЖИИ - 301).
Щом всички хора разрешат правилно своята задача, тогава животът сам по себе си се осмисля. (V МЛАДЕЖКИ СЪБОР - 1927 г. - 40).
Всеки човек е допринесъл нещо в (ДЕЛАТА БОЖИИ – 301).
Каквото правите, да бъде одобрено от Господа, а не от хората. (ЗАКОН ЗА ЕДИНСТВО И ОБЩНОСТ - 101).
С идването си на Земята човек се облича в проста, скромна дреха - неговата плът. (ЛЪЧИ НА ЖИВОТА - 27).
Като е дошъл на Земята и се облякъл в материя, човек трябва да пази организма си, да има правилна обхода към него. (ЗАКОНИ НА ДОБРОТО – 19).
Хората обичат тялото си, искат да живеят много години в него, но още не са станали негови собственици... Докато човек не е получил крепостен акт за тялото си, всеки може да го ограбва. (СЛУЖЕНЕ, ПОЧИТ И ОБИЧ – 286, 287).
За да разбере душата си, човек трябва да пази тялото си добре. Душата се проявява чрез тялото. (СЛУЖЕНЕ, ПОЧИТ И ОБИЧ - 287).
Същевременно той трябва да стане господар на силите, които работят в него. (СЛУЖЕНЕ, почит и ОБЕЧ - 296).
Човек може да се съобщава с невидимия свят само чрез физическото си тяло. (СЛУЖЕНЕ. ПОЧИТ И ОБЕЧ - 289).
Земята е велико училище, в което ви се преподават уроци, които трябва да изучавате с любов. (божественият и човешкият СВЯТ - 219).
Човек е дошъл на Земята да работи и да учи, а не да благува. (опорни точки на ЖИВОТА - 215).

Който иска да се ползва разумно от живота, от света, от науката, трябва да бъде организиран. За да се организира, човек трябва да учи, да има съзнание, че е дошъл на Земята да работи. (райони НА ДОБРОТО - 152).
Задачата на човека не е в оправянето на света, но в оправяне погрешките на миналите поколения, с които и той е свързан. (НОВИЯТ СВЕТИЛНИК - 134).
Слизането на човека на Земята не е нищо друго, освен живот, в който трябва да изправи погрешките си. Връщането му към Бога е даване отчет за това, което е изправил и новото, което е извършил. (ПРОСВЕТЕНО СЪЗНАНИЕ - 284).
Да живее човек, във висок смисъл на думата, това значи винаги да има будно съзнание. Прекъсне ли се съзнанието му за момент и животът се прекъсва. Следователно, само онзи човек живее, на когото съзнанието никога не се прекъсва. (светото място - 61).
Той е изпратен на Земята да се научи как да познава Бога, как да Го обича и как да изпълнява Неговата воля. (мисли ЗА ВСЕКИ ДЕН - 14.12.88).
Човекът е дошъл на Земята да се учи, да придобие вечния живот – живот на безсмъртие.    (езикът на любовта - 268).
ЧОВЕШКИЯТ ЖИВОТ НА ЗЕМЯТА

На Земята човешката форма се предпочита пред всички останали форми, защото съдържа най-много сили и възможности за добър и разумен живот. (НОВИЯТ ЧОВЕК - 221).
Животът е целта, към която се стремим, познанието е методът за постигане на тая цел, а Бог е средата или условията, от които можем да черпим тоя живот. (СИЛА И ЖИВОТ - І том – изд. 1324 г. - 121).

Най-ценното нещо, което човек има, това е животът. (служене, почит и обич - 165).
Самият живот зависи от Бога. (абсолютна ЧИСТОТА - 10).
Бог се изявява, именно, чрез живота. (ДЕЛАТА БОЖИИ - 18).
Носете в себе си мисълта, че животът, който ви е даден, е най-великото благо за вас. (делата божии – 18).
Любовта към Бога ражда живот. (новият СВЕТИЛНИК - 140).
Когато любовта се проявява, тогава и животът иде. Животът не е нищо друго, освен прииждане на енергия. (Ни мъж, ни жена – 9).
Ако не даде възможност на Любовта в себе си да се прояви, човек не би могъл да придобие живота... Без Любов, животът не може да се прояви... Животът е проява на Любовта. (закони на доброто – 87).
Думата „живот” подразбира разумност. Дето няма разумност, и живот няма. (нашето място - 83).
Какво нещо е животът? - Най-великото изкуство на Земята. Да може човек правилно да живее, това значи да владее най-великото изкуство в света. (ДвиГАТЕЛИ В ЖИВОТА - 223).
Животът е най-великото благо, което притежавате. Щом има живот, всичко може да придобиете: и знание, и свобода, и Светлина. (отворени форми - 149).
Съвременните хора са изучавали всички науки, но не и науката за живота. (ДА ИМ ДАМ ЖИВОТ - 67).
Това е живот вечен, да позная живота, който е вложен в мен, както и онова, Което Поддържа този живот. (делата боЖИИ - 19).
Животът съдържа в себе си ред условия и възможности за развитието на съществата. Не могат ли да използват живота правилно, живите същества са изложени на ред страдания. (крадецът и ПАСТИРЯТ - 7).
Като изучава живота си, човек трябва да знае какви възможности се крият в него, за да разбере какво може да изисква от себе си. (ценната дума - 380).
За да изпълни своето предназначение като личност и като душа, човек трябва да работи, да учи, за да има пари, с които може да влезе в гостилницата. Той трябва да има и знание, с което да влезе в живота. (ЦЕННАТА ДУМА – 105).
По какво съдите, дали животът има смисъл? Ако съзнанието ви е будно, животът има смисъл за вас; ако съзнанието ви не е будно, животът няма никакъв смисъл. Докато човек мисли, чувства и постъпва право, животът има смисъл; щом не може да мисли, чувства и постъпва право, животът няма смисъл. Ако мозъкът, дробовете и стомахът на човека работят добре, животът има смисъл за него; ако не работят добре, животът няма смисъл. Ако човек има приятели, животът му има смисъл; изгуби ли приятелите си, животът му се обезсмисля. Значи, смисълът на живота се определя от правилните отношения на човека към самия себе и към окръжаващите. (ПЪТ КЪМ ЖИВОТА - 162).
Когато се говори за разумен живот, подразбираме прилагане на законите... Никаква религия и наука, никакъв обществен строй, никакво възпитание, никаква култура не могат да се поставят на здрава основа, без вътрешно разбиране законите на живота. (новият човек - 220).
За умните хора, които разбират законите, сегашният живот е благо. За глупавите, които нищо не разбират, животът е мъчение и страдание. (великата разумност - 153).
Възлюбете живота. Това е задачата на всеки човек. (светото място - 157).
Страданията в живота не са нищо друго, освен условия за изучаване науката на великия живот. (да им дам живот - 67).
Помнете: всичко, което става на Земята, е предметно учение. (ценната дума – 67).
Върху нашия живот оказват влияние 50 % съдбата, Природата; 25 % - ние сами и 25 % - обществото. (беседи, обяснения И УПЪТВАНИЯ - 1921 г. - 39).
Същността на живота е да влезем в хармония с него. (мировата любов и козмичната ОБИЧ - 13).

Един ден, когато минете от единия край на живота до другия, вие ще бъдете истински герой. (закони на доброто – 116).

Всички форми в света да се разрушат, животът няма да изчезне... животът е без начало и без край. (служене, почит и ОБИЧ - 153).
ДИНАМИКАТА НА ЧОВЕШКИЯ ЖИВОТ НА ЗЕМЯТА

Динамиката на живота има отношение към динамото, което произвежда енергия... Стомахът е динамото за физическия живот. Той трябва да работи най-много шест часа. Човек се храни три пъти на ден по два часа. Преди и след ядене стомахът трябва да се пречиства. След чистенето той приема нова храна - горителен материал, и така започва да работи. (начало на мъдростта. – 112).
Дробовете са динамо за духовния живот - това динамо работи повече от стомаха. (начало на мъдростта - 112).
Третото динамо е мозъкът, който работи непрекъснато. (начало на мъдростта - 112).
Вие трябва да изучавате свойствата на тия динама в себе си, да знаете как да ги пазите. - Как ще ги изучаваме? - Това, именно, е целта, смисълът на вашия живот. Ако не научите пътя, по който животът се проявява, нищо няма да постигнете. Ще отворите вратата на вашето динамо - стомахът, и ще турите най-хубавото гориво, което гори без дим, без остатък. Колкото по-правилно става горението във вашето динамо, толкова по-добре е за вас. В никое динамо - нито в мозъка, нито в дробовете, нито в стомаха, не трябва да остават утайки. Горението в тях трябва да бъде пълно - без дим, без утайки. (начало на МЪДРОСТТА - 112).
ПРИДОБИВАНЕ ЖИВОТ НА ЗЕМЯТА

В света има три извора: единият извор аз го наричам извор на живота, вторият е извор на светлината и другият е извор на човешката сила... Тия трите извора в живота трябва да ги намериш. Ако не пиеш от извора на живота, живот не може да имаш. Ако не пиеш от извора на светлината, светлина да приемеш, знание не може да добиеш. Ако от извора на човешката сила не пиеш, силен човек не може да бъдеш. (съгласуване НА МИСЛИТЕ – 312).
Животът има трояк смисъл. Първо, смисълът на живота се отнася до физическото тяло на човека, да си създаде той здраво, добре организирано тяло, в което духът и душата да живеят, да извършат своята работа на Земята. Второ, смисълът на живота се отнася до астралното или звездното тяло на човека, да подобри неговото състояние, да повдигне неговите чувства и желания на такава степен, че да уравновеси силите на неговото сърце. Тъй организирано туй сърце, любовта ще влезе в него като енергия, като сила, която ще донесе живота. Иначе това тяло може да бъде пълно с отрицателни чувства и низши желания, които ще му причинят смъртта. И най-после, смисълът на живота се отнася до умственото тяло на човека, да създаде той в себе си здрав мозък, който да възприема само ония мисли, необходими за храненето на неговия дух. (НИ МЪЖ, НИ ЖЕНА - 93).
Под думата „хранене”, в широк смисъл, се разбира процес на възприемане на живите сили в Природата. Тези живи сили се възприемат чрез храната, чрез въздуха, чрез водата, чрез светлината и топлината, а най-после и чрез живата мисъл. Това са все среди, които трябва да минат през човешкия организъм, за да може разумният човек да си послужи с тях. Ето защо, човек първо трябва да започне с изучаването на храненето и на разните видове храни, с изучаването на въздуха, водата, топлината, светлината и човешката мисъл. Той трябва да знае, колко и какви са вибрациите на светлината и топлината и да извлече живите сили, които се съдържат в тях. Разум​ният човек има начини, методи, чрез които може да извлича живите сили от тия среди. Който познава въглерода, неговите свойства и съединения, той познава твърдата материя и всякога може да извади живота от тази среда. Който познава водорода, неговите свойства и съединения, той познава течната материя и всякога може да извади живота от тази среда. Който знае всичко за азота, за неговите свойства и съединения, той познава въздухообразната материя и всякога може да извади живота от нея. Който е запознат добре с кислорода, с неговите свойства и съединения, той разбира огъня, и всякога може да извлече живота от него. Дойде ли човек до това положение, да влада живите сили в Природата, да се ползва от тях, той няма да очаква външно щастие, няма да се надява да го кредитират някои банкери. Той ще знае, че животът не се влива отвън, но отвътре; прииждането на живота е вътрешен процес. В този смисъл, задачата на науката и на религията се заключава в придобиване на живот. Казвате: Как можем да придобием живота? Животът се придобива чрез познаване на Бога. Познаването на Бога пък подразбира служене. (мнозина казваха - 75).
ДЪЛЖИНАТА НА ЧОВЕШКИЯ ЖИВОТ

Кое е вътрешното съдържание на човека? Неговата душа, т. е. Божественото начало в него, което черпи от Живота необходимите сили, енергии за проява на своите качества и способности. Да има човек живот в себе си, това значи да живее съзнателно; който не знае да живее, не е съзнателен човек... Право е да се стреми човек да запази тялото си като външна, здрава, предпазна обвивка... Физическото тяло е обвивка, т. е. посредник, през който минават соковете отвън навътре, т. е. от физическия свят към духовния. Чрез храната например човек възприема външните необходими материали за съграждане не сама за тялото, но и на душата... Но един ден тя ще падне сама по себе си. Както зелената обвивка на ореха се напуква, сама пада, така и тялото на човека един ден ще падне и той ще остане с втората си обвивка - кога ще стане това? Когато човек умре. Обаче, докато не узрее, никой няма право да отнема външната му обвивка... Докато е в тялото си, човек зрее и организира силите; изгуби ли тялото си, той преждевременно пада от Дървото на Живота и, неорганизиран, недозрял, отива в другия свят. (сила и живот – ІІ том - изд. 2006 г. - София – 470, 471).

Питам: знаете ли колко години трябва да живее човек на Земята? Той трябва да живее 120 години. При сегашните условия на живота, когато някой умре на 50 годишна възраст, държат го извън Земята още 60 години, и след това отива при Бога да даде отчет за делата си. През тези 60 години той работи между хората и когато стане на 120 години, тогава се явява на аудиенция при Бога. Той ще му каже: „Добре дошъл, синко! Ти дойде преждевременно тук, без да свършиш работата си на Земята.” (синове на възкресението - 14).
Умреш преждевременно, плачеш. Господ ти казва: „Ще почакаш малко, има време, пак ще те повикам. Тогава ще ти дам на разположение време, колкото искаш” Ти казваш: „Господи искам да живея 60 години, да продължа работата си!” Той те пита: „Не искаш ли повече години? Хайде, аз ти давам още 20 години” Никой от вас не е издържал до 120 години. В какво положение ще се намерите, ако вие сте на 120 години и се огледате сам на Земята, немил-недраг за всички? Вашите другари заминали, новото поколение не ви познава, не ви зачита. Всички ви погледнат и казват: този старец защо ли не замине? Какво прави още на Земята? Неговият ум не може да схваща новите времена. Ще кажете: Този старец, поне опитности ще има. Какви опитности?... Дядо Стоян Пенджурски, като бил на 100 години събрал един ден децата наоколо си започнал: „Ех, деца, деца, знаете ли какво нещо е научил дядо ви от живота? Знаете ли колко е патила главата ми?... Това са опитностите на дядо Стоян... каква философия има в това, че го обрали разбойници, че го обрали ортаци, че го налагала жена му... Всинца вие имаше такива опитности. (пътят НА УЧУНИКА - 41).
ПОДДЪРЖАНЕ НА ЧОВЕШКИЯ ЖИВОТ НА ЗЕМЯТА

ВРЪЗКА С ПРИРОДАТА

Природата е тяло на Бога, проявление на Бога. (беседи, обяснения и упътвания – 1921 г. - 39).
Човек трябва да гледа на Природата като на сбор от разумни сили, които трябва да изучавате, за да не сте в противоречие с тях. (МИСЛИ ЗА ВСЕКИ ДЕН - 31.05.1991 г.).
Всички неща в живата Природа са създадени за живите души, които са въплътени тук на земята. (сила и живот – 5 серия - 285).
Бъдете в хармония с разумната Природа, която е предвидила всички ваши нужди и ги задоволява. (методи за самовъзпитание - 214).
Ако хората живеят съгласно законите на разумната Природа, всичко ще им върви по мед и масло, ще живеят в мир и радост. (ПЪТЯТ НА УЧЕНИКА - 425).
Ние сме подчинени на такива закони, които не можем да нарушим. И всяко нарушение на един естествен закон на земята носи смърт. (сила и живот - viii серия – 30 беседа - 11).
УСЛОВИЯТА

Съвременните хора трябва да бъдат будни, да съзнават, че животът им се поддържа изключително от благата, които Бог им дава. (езикът на любовта - 25).
Сегашните условия, при които Бог ни е поставил, са най-добри. Те са временни, но ние трябва разумно да ги използваме. (КОЗАТИВНИ СИЛИ - 132).

Ти имаш условия и средства за живот; около тебе навсякъде има въздух, но сам ще го дишаш... Ако не дишаш, не можеш да живееш. Ако светлината не влиза през очите ти, не можеш да мислиш. И мисълта е процес на живота. Яденето е също такъв процес. (великата РАЗУМНОСТ - 266).
Всеки трябва да се ръководи в живота си от Любовта, Мъдростта и Истината, всеки трябва да се ръководи от знанието и от свободата; всеки трябва да учи и да работи. (заветът на любовта – 3 том - 9).
Без светлина, вода, въздух и храна няма живот. (великата разумност - 266).
Силите, които поддържат общия живот, се взимат от трите главни елемента в него: от светлината, от живота и от Любовта. (НАШЕТО МЯСТО - 83).
СВЕТЛИНАТА

Като приемеш светлината, ще живееш. (НОВИЯТ СВЕТИЛНИК - 142).
Светлината е един от великите фактори не само за умственото развитие на човека, но и за характера на дългия му живот. (МОК - ІІI г. - 1933 г. - 9 беседа - 160).
Мъртвите тела светлината и топлината ги разединяват, а живите ги съединяват. Мъртвите тела се разкапват, а живите възрастват. (беседи, обяснения и упътВАНИЯ ОТ УЧИТЕЛЯ - 1922 г - 272).
ДИШАНЕТО

Дишането е един от процесите на живота. Ако не дишаш, не можеш да живееш. (ВЕЛИКАТА РАЗУМНОСТ - 266).
Когато човек не възприеме достатъчно прана от въздуха, той всякога се усеща слаб, измъчен, без живот и сили в себе си. (УСЛОВИЯ ЗА РАЗУМНИЯ ЧОВЕК - 70).
Дишайте дълбоко при всички условия на живота. (възможности за щастие - 118).

ХРАНЕНЕТО

Човек трябва да знае, че яде, за да живее. (новият човек – 80).
При всяко хранене човек придобива само толкова, колкото живот е влязъл в Него. (лъчи на животи - 107).

Животът се усилва от храната. (факТоРИ В ПРИРОДАТА – 118).
ВОДАТА

Водата носи живота. (бъдещето верую на ЧОВЕЧЕСТВОТО - 20).
Водата утолява жаждата на човека, тя го спасява от смъртта. (бъдещето верую на ЧОВЕЧЕСТВОТО - 20).
Водата чисти организма. (божественият и ЧОВЕШКИЯТ СВЯТ - 307).
Пий всякога чиста вода. (сеятелят - 93).
Чистата гореща вода помага за освобождаване на кръвта от натрупалите се в нея млечна и пикочна киселини. (СВЕТОТО МЯСТО - 127).
ДВИЖЕНИЕТО

Животът е движение. (красотата на душата- 126).
Дето се яви известно движение, там непременно има живот. (петте живота – 325).
Дето няма движение, там всякога става гниене, ферментация. (божествените УСЛОВИЯ -351).
Земният живот на човека се изразява чрез движения. (ООК – ІІ г. – 32 беседа – 4).
Здравият човек никога не трябва да губи своята пластичност. Като станете сутрин, първо направете няколко упражнения - назад, напред, наляво, надясно, клекнете, станете, всички да оправите мускулите си. (път на зазоряване - изд. 1999 г. - 371).
Чрез движенията си човек или приема, или предава част от своята енергия. (ПОСОКА НА РАСТЕНЕ - 94).
Когато искате да възприемете енергии от Слънцето, трябва да правите упражнения сутрин. Когато искате да се освободите от събраната енергия през деня, трябва да правите упражнения вечер. (ЧЕТИРИТЕ КРЪГА - 191).
Всички движения, които са в съгласие със законите на Природата, са наместо. (ПОСОКА НА РАСТЕНЕ - 94).

Страшно е положението на човек, който не може да ходи, да се движи. (ВЪЗМОЖНОСТИ ЗА ЩАСТИЕ - 167).

ПОЧИВКАТА

Хората не знаят как да си почиват. Животът на сегашните хора е крайно интензивен, вследствие на което умът, сърцето, волята, тялото им се изтощават. (БОЖЕСТВЕНИЯТ И ЧОВЕШКИЯТ СВЯТ - 44).
Почивката е необходима за всички живи същества като обновителен процес. (СТЕПЕНИ НА СЪЗНАНИЕТО - 116).
Почивката подразбира освобождаване от безпокойството. (новият светилник - 221).
Да си почиваш, това значи да канализираш силите на своя организъм така, че да протичат хармонично, плавно, без насилие и напрежение. (вечното благо - 212).
СЪНЯТ

Едно от важните неща в живота на човека е сънят. (двата пътя - 22).
Когато престане да се интересува от живота, т. е. когато изгуби смисъла на живота, човек постепенно заспива. (божественият И ЧОВЕШКИЯТ СВЯТ - 181).
Най-естествен е сънят, когато се явява като резултат на умора. (божественият и ЧОВЕШКИЯТ СВЯТ - 181).
Когато човек спи, той наваксва изгубената енергия. (козативни сили - 66).
Чрез съня човек влиза във връзка със силите на живата Природа, които го обновяват. (СТЕПЕНИ НА СЪЗНАНИЕТО – 116).
ЛЮБОВТА

Любовта е вътрешна връзка между частиците на живота... Без Любовта животът се разпада на своите части. (ЦЕННОТО ИЗ КНИГАТА НА ВЕЛИКИЯ ЖИВОТ - 224).
Човек се нуждае от Любов... Любовта носи живота. (опорни точки на живота - 193).
Любовта излиза от Бога и носи Неговия живот на всички същества. (опорни ТОЧКИ НА ЖИВОТА - 200).

Отворете се за Любовта, за да влезете в рая, в областта на безсмъртието. (ОПОРНИ ТОЧКИ НА ЖИВОТА  -135).

Любовта трябва да носи със себе си всичките богатства, които можеш да имаш. (СЪГЛАСУВАНЕ НА МИСЛИТЕ - 263).

Началото на живота започва от момента, в който ти проявяваш своята любов. Краят на живота настъпва в момента, когато хората проявяват любовта си към тебе. Тъй, щото не желайте хората да ви обичат, да не дойде преждевременно краят на вашия живот. Зна​чи, да любим - в това седи началото на живота. Да ни любят - в това седи краят на живота... Щом започнат хората да ме обичат, моята работа е свършена. Щом аз започвам да обичам, моята работа е в началото си. Започна ли да работя, аз съм щастлив (царският път на душата - 188).
МЪДРОСТТА

Онова начало, което поддържа живота, е Божията Мъдрост. Ако Мъдростта не беше в живота, той отдавна би бил унищожен. (делата божии – 19).
Мъдростта прави човека мъдър и му посочва начин как да живее. (новият ЧОВЕК - 29).
Човек се стреми към Мъдростта, за да му даде светлина и знание. (лъчи на ЖИВОТА - 402).
Кой е мъдрец? - Който не прави погрешки. (ЗАВЕТЪТ НА ЛЮБОВТА - II том - 149).
ИСТИНАТА

Истината подразбира съвкупност от всички разумни закони, към които човешката душа се стреми. (делата божии - 94).
Под думата „Истина” разбирам Божествения закон, чрез който е създаден разумният свят. (козативни сили - 37).
В Истината е скрит животът. (закони на ДОБРОТО - 221).
Придобиването на Истината определя смисъла на живота. (бъдещето верую на ЧОВЕЧЕСТВОТО - 63).

Когато научите закона на Истината, той ще ви даде власт над материята, да разбирате нейните вътрешни съчетания и да усъвършенствате вашия живот. (духът и плътта - 111).
Истината е място, дето съществува вечна хармония, вечното благо на живота. (ЗАВЕТЪТ НА ЛЮБОВТА - II том - 149).

ДОБРОТО

Доброто не е нищо друго, освен Любов, изразена на физическия свят. (жива РЕЧ - 107).
Който иска да живее, той трябва да бъде готов да прави добро. (голямото БЛАГО - 15).
Всеки, който знае как да живее, той прави добро. (съгласуване на мислите -151).
МИСЛИТЕ И ЧУВСТВАТА

Имайте предвид, че бъдещето на човека се определя не от туй, което хората мислят, но от туй, което ти мислиш. (СЪГЛАСУВАНЕ НА МИСЛИТЕ - 397).
Мисълта е мощна сила, но за да се проектира, човек не трябва да допуща никакво съмнение. (голямото благо - 203).
Когато се натъкнете на отрицателни мисли или преживявате отрицателни състояния, бъдете внимателни, да не ги задържате дълго време в организма си, защото те внасят отрови в кръвта... В такива случаи ние препоръчваме пиене на гореща вода. (добри навици – 192).
Всеки човек, който дава място на своите нечисти мисли, чувства и постъпки, сам се осъжда на смърт. (двигатели в ЖИВОТА - 79).
Нечистите мисли и желания са паразити, които изяждат човека и го пращат на онзи свят. (възможности за щастие - 190).
Правото чувство произвежда топлина, разширяване. То внася живот в човека.    (божественият и човешкият свят - 186).
Ако чувството ви е Божествено, то привлича всички добри постъпки на хората и ги обединява. (божественият и човешкият СВЯТ - 202).

Когато чувствата вземат надмощие над мислите, човек преждевременно умира. (мисли за всеки ден - 21.11.80)

Добрите мисли и чувства продължават живота. (заветът на любовта - ІІІ том - 37).
ЖЕЛАНИЯТА

Човек трябва да бъде разумен, да знае кои желания са полезни и кои - не са. Изпитвайте само ония неща, които допринасят някаква полза във вашия живот. (божественият и човешкият свят- 302).
Хората лесно се изтощават от много и неразумни желания. (условия за разумния ЧОВЕК - 81).
Пожелае ли нещо непотребно за себе си, човек е внесъл вече в организма си онази отрова, която руши. (определени ДВИЖЕНИЯ - 214).
Не е необходимо да придобие човек всичко, каквото желае. Защо? Защото не ВСК е съществено. (бъдещето верую на ЧОВЕЧЕСТВОТО - 26).
Чрез едно възвишено желание човек се свързва със съзнанието на висшите същества, които помагат за реализиране на неговото желание. (ПОСОКА НА РАСТЕНИ – 51).
ПОДОБРЯВАНЕ НА ЧОВЕШКИЯ ЖИВОТ НА ЗЕМЯТА

Питам ви сега: от 8000 години като живеем, сегашният живот какви резултати е дал? Цялата земя е покрита с гробища, цялата земя е покрита с развалени градове и всички народи днес боледуват... Защо? - Ние трябва да знаем дълбоките причини - защото ние сме се отклонили от онзи естествен път на правилно разбиране. (беседи, обяснения и УПЪТВАНИЯ - 1922 г. - 19).
За сега всички хора на Земята имаме една трудна задача, да подобрим живота си. Той съдържа богат материал. Ние можем да превърнем в добри и най-лошите условия на живота си, при които се намираме... Даже оня човек, който има едно хилаво тяло, но разбира законите, може да подобри състоянието на своето тяло. (СИЛА И ЖИВОТ - VIII серия - 30 беседа - 30).
Някои хора говорят за идеален живот, стремят се към него и пренебрегват физическия. Те не знаят, че за да дойдат до идеалния живот трябва да започнат от физическия. Като метод за правилно развитие, те трябва да отглеждат цветя, плодове и зеленчуци. (съгласуване НА МИСЛИТЕ - 151).

УЧЕНИЕТО

Вие сте дошли на Земята, не като гости, но като ученици на великото училище, с желание да учите. (новият човек - 189).
Като е дошъл на Земята, човек трябва да учи. Като учи, той придобива различни енергии, които са необходими за изграждане на онази форма, която може да се нарече човек (божественият и човешкият СВЯТ - 314).
На каквато възраст да сте, започнете да учите. За учене никога не е късно. Всеки човек трябва да започне още от днес да учи и което не може да довърши, ще продължи в следния живот. (ОПРЕДЕЛЕНИ ДВИЖЕНИЯ - 42).
ЗНАНИЕТО

Знание е нужно на човека! (Новият свеТИЛНИК - 10).
То дава възможност на човека да върви в правия път на живота. (мисли за ВСЕКИ ДЕН - 23.07.91).
В духовно отношение човек се нуждае от такива знания, които да го ползват в живота му. (лъчи на живота - 373).
Ние наричаме истинското знание Божествено. От него произлизат всички науки... Който носи това знание в себе си, за всеки даден момент той знае как да постъпва, какво да говори. (служене, ПОЧИТ И ОБИЧ - 43).
Не е достатъчно човек да знае нещо, но той трябва да използва това знание. (светото място - 201).
Знанието е полезно, когато се прилага на време и на място. (новият светилник - 262).
Първо човек трябва да възприеме знанието, после да го разбере и след това да го приложи. Само това знание става негова плът и кръв; само това знание може да занесе човек със себе си на онзи свят. (възможности за щастие - 229).
Истинското знание запазва живота! (КРАДЕЦЪТ И ПАСТИРЯТ - 3).
РАБОТАТА

На Земята по-високо нещо от работата не съществува. (делата божии - 3).
Под понятието „работа” разбираме всичко възвишено и велико, което човек може да извърши на Земята. (делаТА БОЖИИ - 3).
Да работи човек, това значи да твори. (ЗАКОНИ НА ДОБРОТО - 205).
Работата подразбира такъв акт, който произвежда светлина в ума, топлина в сърцето и сила в тялото. (божественият и ЧОВЕШКИЯТ СВЯТ - 33).
Човек трябва да разбира живота, да знае защо се е родил на Земята и каква работа трябва да свърши. (делата божии - 221).
Веднъж дошъл на Земята, човек има известна мисия, която трябва да изпълни. (ПОСОКА НА РАСТЕНЕ - 37).
На всеки човек е дадена работа: да се справи с материята, от която е направен. Милиарди клетки има той в своя организъм, които трябва съзнателно и разумно да управлява. (делата БОЖИИ - 248).
Природата наказва всеки, който не иска да работи. По какъв начин? Като атрофира постепенно организма му и го довежда до положението на паразит. (ДОБРИ НАВИЦИ - 24).
Човек е дошъл на Земята да бъде съработник на Бога. (събуждане – 60).
Светът се нуждае от истински работници, които да работят безкористно и с любов. (ЛЪЧИ НА ЖИВОТА - 231).
Днес всеки трябва да работи както за себе си, така и за другите. (Делата божии – 160).
РАЗНООБРАЗИЕТО

Няма по-страшно нещо в живота от еднообразието. (божественият и човешкият свят - 68).
Еднообразието деформира човека, а разнообразието го оформява, прави го красив. (ЕЗИКЪТ НА ЛЮБОВТА - 382).
В света съществува един закон на внушение, който работи отвън. Ако ти, по едно невнимание, в света останеш дълго време да живееш на физическото поле, в материалния свят, да се занимаваш само със своето материално подобрение, ти непременно ще извършиш престъпление. Защото всичката енергия ще се събере при ушите и без да искаш, ще стане една експлозия. Следователно психологически ти трябва да знаеш на деня колко часа да работиш физически, колко часа да работиш духовно, за чувствата, и колко часа да работиш за мислите. Постоянно трябва да има слизане и качване. Ако става туй движение в ума ти, в сърцето, в тялото, престъпленията са изключени. Ако седиш само на едно място и водиш еднообразен живот, непременно престъплението ще изпъкне и тогава ще се явят разни обекти. Светът е пълен с обекти, които ще те извадят от онова равновесие, в което ти се намираш. (ПОСТИЖИМОТО - бес. Усилни времена - изд. 1999 г.).
Еднообразието убива, а разнообразието - оживява човека. (ВЪЗМОЖНИ ПОСТИЖЕНИЯ - 65).
Кои хора оглупяват? - Хората на еднообразието. (СИЛА И ЖИВОТ - 5 серия - 133).
В разнообразието е красотата и смисъла на живота. (козативни сили - 132).
Всички трябва да се стремите към разнообразие. (двата пътя - 26).
БЛАГОДАРНОСТТА

Човек трябва да се научи да благодари за всичко, което му е дадено. (просветено СЪЗНАНИЕ - 194).
Благодарността трябва да влезе в човешката душа, като необходимост, не само за един момент, но завинаги... Герой е онзи, който всякога е благодарен. (ОПОРНИ ТОЧКИ НА ЖИВОТА - 195).
Няма по-велико нещо в живота от това, да бъдеш благодарен. (опорни точки на ЖИВОТА - 206).

Благодарността носи безсмъртието, а неблагодарността – смъртта. (опорни ТОЧКИ НА ЖИВОТА - 200).
ДОВОЛСТВОТО

Знайте, че по-добър свят от този, който Бог е създал, не може да съществува. Приемете го такъв, какъвто е създаден и бъдете доволни. (езикьт на ЛЮБОВТА - 160).
Само разумният човек може да бъде доволен при всички условия на живота си. (СЛУЖЕНЕ, ПОЧИТ И ОБИЧ - 168).

Като работи с любов, човек всякога е доволен. (божественият и човешкият свят - 296).
За да си доволен, трябва да работиш за Бога, да слугуваш Нему. (сила и ЖИВОТ - 3 серия -47 - изд. 1920 г.).
Светецът, който като отивал да се разговаря с Бога и минавал край един богат човек, казал му последният: „Речи на Господа, че ми дотегна това богатство, да го отнеме, за да живея като хората”. „Много добре, казал мъдрецът, ще кажа на Бога”. Повървял по-нататък и видял един бедняк, който пък му казал: „Кажи на Бога, че ми дотегна този живот, стига съм ходил гол и бос, да ми даде дрехи, изобщо да измени условията на живота ми”. „И твоята молба ще представя, рекъл мъдрецът”.Отива при Господа и му разправя за двамата. Господ му рекъл: „Кажи на богатия да стане недоволен и да започне да роптае против Мен и аз ще му отнема всичкото богатство, а на онзи бедняк кажи да бъде доволен от живота и всичко ще му се даде.” Връща се мъдрецът и казва на богатия, каквото му поръчал Господ, но богатият възразил: „Как мога да направя това?” „Тогава богатството ти ще остане.” Минава край бедняка и му казва поръчаното от Господа, но и той му възразил: „Как мога да бъда доволен при такива лоши условия?” „Тогава казва му мъдрецът; „Ще ходиш гол и гол ще бъдеш погребан.” (мировата любов и козмичната ОБИЧ - 13).

МИРЪТ

Господ се изявява като мир. (Сила и живот – 3 серия - 28 - изд. 1920 г.).
Мирът е закон на хармонията, на единството, на разсъдъка, на възвишения характер, на Любовта, на Мъдростта, на Истината, на добротата, на правдата - това е мирът. (сила и живот - 3 серия - 28 - изд. 1920 г.).
Когато всички сили в човека са в хармония, той има добро разположение на духа... Това значи, да има човек вътрешен мир и равновесие в себе си. Не нарушавайте този мир! (служене, почит и ОБИЧ - 252).
Външно човек може да се вълнува, но вътрешно трябва да пази своя мир. (СВЕТОТО МЯСТО - 50).
Когато между мислите, чувствата и постъпките на човека се възстанови пълно единство, той вече разполага с дълбок вътрешен мир. (малки и големи придобивки - 32).
Като живеят добре, те са вътрешно спокойни. (светото място – 50).
Всеки, който има любов в душата си, ще има мир в себе си, няма да се смущава от условията, но ще се намира под великия Божи Промисъл. (за съдба дойдох – 1 беседа - 21).
РАДОСТТА

Радвайте се на всичко, което ви обикаля. (божественият и човешкият свят - 173).
Външно човек трябва да бъде тих, спокоен, а вътрешно - винаги радостен. (СВЕТЛИНА НА МИСЪЛТА - 98).
Когато изпълнява Божия закон, човек се радва. (новият светилник - 110).
Хората се радват, защото съзнателно или несъзнателно са попаднали в Божията хармония. (новият СВЕТИЛНИК - 110).
Радостта идва от това, че работата е излязла успешна. (движение нагоре - клас на ДОБРОДЕТЕЛИТЕ - 196).
Причината за нашата вътрешна радост и веселие се дължи на това, че сме направили нещо, което Бог иска от нас. (ЕЗИКЪТ НА ЛЮБОВТА - 142).
ПРОДЪЛЖИТЕЛНОСТ НА
ЧОВЕШКИЯ ЖИВОТ НА ЗЕМЯТА

Съвременните хора се стремят, именно, към това, да бъдат здрави, бодри, да живеят дълго време на Земята, (вечното БЛАГО - 355).
Погледнете човешкия организъм и вие ще видите, че в него едновременно се извършват два процеса - живот и смърт. От една страна, силите на смъртта действат така, че турят край на всяка органична дейност, а от друга - силите на живота постоянно подновяват тази дейност. От една страна, агентите на смъртта постоянно подкопават основите на клетките, а от друга - агентите на живота постоянно поправят и подкрепват тези основи. От една страна, смъртта постоянно разрушава живите клетки в тялото, а от друга - животът постоянно ражда нови клетки, които заемат мястото на загиналите. От това следва, че смъртта е противоположен процес на живота. (НАУКА И ВЪЗПИТАНИЕ-ИЗД. 1949 г. - 32).
Животът има силата да се освобождава от лошите влияния, вмъкнати в него от известни същества или души, които неправилно са разбрали целта на живота. Те са ония малоценните, в биологичен и психологичен смисъл на думата, които понижават общия уровен на човечеството... Целта на Природата не е да увеличава и умножава органичния живот по количество, а да го развива и усъвършенства по качество. Нейният стремеж е да повиши трептенията му, да му спомогне да прояви своята вечна същина, която, според закона на Биос, може да се пренася в коя да е част на Вселената и да заема онова място и положение, което й подхожда в дадения момент. (НАУКА И ВЪЗПИТАНИЕ - 32, 33).
От чисто биологическо и научно гледище, продължителността на живота зависи от развитието на една жлеза, която се намира зад ушите в човека... Развита ли е тази жлеза у човека, той може да живее повече от 100 години. (вехтото премина - 10).
Засега на човека е позволено да живее на Земята най-много 120 години. (БОЖЕСТВЕНИЯТ И ЧОВЕШКИЯТ СВЯТ - 42).

Младостта може да се уподоби на инволюционния процес, слизане в материята. Този процес продължава до 33 годишна възраст. От 33 години нагоре започва еволюционният процес, качване, възлизане... Значи, при сегашните условия на живот, човек живее средно 66 години. (ЖИВА РЕЧ - 148).

Силен човек е онзи, който е пестил енергиите на тялото си, който придобивал повече, а изразходвал по-малко. Ето защо от всички се изисква да прилагаме икономията в живота, да пестим благата, които ни са дадени, да не изразходваме повече, отколкото трябва. В това се заключава безсмъртието и продължителният живот. Който уравновесява сметките си, който не изразходва повече енергии, отколкото придобива във физическо, духовно и умствено отношение, той може да се радва на дълъг живот. (ВЪЗМОЖНОСТИ ЗА ЩАСТИЕ - 34).
От начина на храненето и от живота, който човек води, може да се определи колко години неговото тяло ще му се подчинява. Това зависи и от разумността на човека. (възможни постижения - 57).

Ако живееш 120 години, това е достатъчно. Повече от 120 години не може да се живее на Земята, няма условия за това. Като живееш 120 години, ще напуснеш тялото си, както събличаш старата си дреха. Ще съблечеш дрехата си и ще благодариш на клетките, които са работили за тебе цял живот. (новото начало - 42).
СТАРЕЕНЕ НА ЧОВЕКА

Бил си млад, енергичен, жизнен, хвърчал си от радост и един ден гледаш, навел си се, едва се движиш и не знаеш как е станало това. (вечно подмладяване – 75).
Всеки човек, който дойде на Земята, ще остарее. Животът на Земята е на остаряване. (младият, възрастният, старият - 233).

До известна възраст вие се чувствате млади, но след известно време чувствате, че сте остарели. До момента, в който сте се чувствали млади, наистина сте млади, но от момента, в който започвате да се мислите, че сте стар, и в съзнанието ви става една промяна. По какво се отличава по-раншното ви състояние от последното? Какво всъщност сте изгубили и какво ново е влязло вас?... Един пример: Представете си, че вие, като ученик, имате една кесия пълна със златни звонкови пари. Пипате я от-време навреме в джоба си, тя ви стимулира. Пълната кесия изразява младостта... Представете си, че след известно време вие бръквате в джоба си, пипате кесията и какво усещате? Тя станала мекичка и по-лека. Вие изпадате в едно особено психологическо състояние и казвате: Как е възможно да стане това нещо?... Какво настъпва сега у вас? Една тъга, една отпадналост... Празната кесия изразява старостта. Старият човек чувства, че някакво богатство от него е задигнато, заграбено. Той казва: отидоха младините! Как? - Не зная. (ПЪТЯТ НА УЧЕНИКА – 270).
Съвременните хора са толкова силни, толкова умни, че още на 60 годишната си възраст те губят силите си, губят знанията си и казват: Едно време бяхме даровити, способни, имахме знания, но старини ни налегнаха и всичко изгубихме. (отношение на простите истини към ЧОВЕКА - 164).
Днес човекът се е изродил, мяза на една стара баба, която някога, преди сто години, е била млада, хубава мома, но сега нищо не е останало от нейната красота, сгърбила се е тази баба. Къде отишла нейната красота? Мозъкът й се схумил, носът й се изкривил, костите й се разкривили, мускулите отпаднали, всичко се изменило в тази стара баба, дори мислите й се изменили. Като не може да върви вече напред в живота, тя се спира и започва да прекарва през ума си миналия си живот. По цели дни се върти само около едни и същи мисли: като била млада, какви срещи имала, колко момци любила, колко угощения давала - припомня си всичко това с най-големи подробности. Тя преглежда живота си от единия край до другия, като на кинематограф. За нея това е хубаво, защото другояче животът й ще бъде скучен. Но за един човек, който иска да се развива, това не е полезно. И днес всички религиозни хора се натъкват именно на този атавизъм. Аз забелязвам тази опасност, да преживяват минали вярвания, свои минали състояния, у мнозина хора от новите течения, както на запад, така и на изток. (СЪБОРНИ БЕСЕДИ - 1926 г. - 29).

Някои преповтарят нещата, а дето има повтаряне, там е старият живот... Докато човек се връща в миналото... той не е в реалността... Истинският живот се заключава в това, което не се повтаря. Щом повтаряш нещата, ти не си в пътя на реалността, но си в пътя, наречен от Индусите, „мая”. (ценната дума - 92).
Не се поддавайте на внушения, които се крият в далечното минало на човека. (ВЪЗМОЖНОСТИ ЗА ЩАСТИЕ - 226).
Като станете на 100 години, ще почнете да преповтаряте всички ваши минали глупости, защото старите хора не се занимават с нищо друго, освен с преповтаряне колелото на своя живот... Не, никакъв смисъл няма в преповтарянето на живота. (мок – ІІІ г. – 3 беседа - 25).
Престане ли да расте, човек започва да остарява. (естествен ред на нещата - 114).
Видите ли, че човек не се интересува от нищо, престава да чете, да учи, да обича хората, знайте, че неговото сърце и неговият ум са започнали вече да остаряват. Страшно нещо е остаряването на тялото, но по-страшно е остаряването на ума и на сърцето. Ето защо, започне ли тялото да остарява, човек трябва да се стреми да запази младостта на ума и на сърцето си. (светото място - 5).

Мнозина казват, че са остарели, че краката им не държат вече. Те са остарели, без да са поумнели. (двигатели в живота - 222).
Старостта, за която хората говорят, е хилавост, а хилавият не мисли правилно. В известно отношение децата разбират нещата по-добре от старите. (събуждане -168).
Ако чувствуваш, че постоянно остаряваш и оглупяваш, ти справедливост в себе си нямаш. (СЪГЛАСУВАНЕ НА МИСЛИТЕ - 428).
Има смисъл да остарееш, но да станеш мъдър и разумен. Обаче, страшно е да остарееш и да обезумееш. (вечното БЛАГО - 258).
Старост, която затъпява човека, не е остаряване, а оглупяване. Ние не вярваме в такава старост. Ние вярваме в тази старост, която носи знание, която дава сили и на 120 годишния човек да работи и помага на близките си. (възможности ЗА ЩАСТИЕ - 226).
Човек остарява само когато се откаже да живее. (голямото благо - 16).
Съвременните хора говорят за старост, без да разбират какво представя старостта. (великите условия на живота - 64).
Само оня остарява, който е изгубил светлината, топлината и силата си. Щом изгуби светлината, топлината и силата си, човек започва да остарява, краката му отслабват и не държат. Рече ли, че е остарял, а не е изгубил светлината, топлината и силата си, той си самовнушава. (НОВИЯТ СВЕТИЛНИК - 26).
ПРИЧИНИ ЗА СТАРЕЕНЕТО

Казват: Заболя този човек, старостта го налегна. - Не е причина старостта, но нередовният живот. (ценната дума - 292).
Стар е само онзи, който не живее правилно. (ЦЕННАТА ДУМА – 293).
Погрешките състаряват. (мисли за всеки ДЕН - 11.10.88).
Човек може да се състари от много ядене, от много чувстване, от тревожни мисли, от вкисната, гнила храна. (мисли за ВСЕКИ ДАН - 12.10.88).
Който не изправя погрешките си, остарява. (ВЕЧНО ПОДМЛАДЯВАНЕ - 53).
На какво се дължи остаряването? На образуването на сложни съединения, които се натрупват в тъканите, без да може организмът да ги усвои. (жива реч - 30).
Остаряването на човека се дължи на натрупване на известни киселини и отрови в организма, както и на утайки, които предизвикват болестта атеросклероза. Страшно е да гледате как човек постепенно се втвърдява, докато дойде до пълен фалимент: не може да мисли, да чувства, да диша, да се движи. (светото МЯСТО - 121).
Някои учени казват, че една от причините за остаряването се дължи на отслабване на нервната система, отслаб​ване на общата деятелност на организма, вследствие на което стават големи натрупвания в мускулите, в ставите и т. н. И туй е вярно, но за стария е важно това, че той е натоварен с много излишни неща. (нашето място - 13).
Хората остаряват и умират, защото подпушват в себе си известни сили, които остават неоползотворени. Тези сили разрушават формите, които са ги подпушил и. (в царството на живата природа - 56).
Старостта и младостта не седят в годините на човека, но в начина, по който той мисли. (двата пътя - 61).
Щом престане да мисли и чувства право, той остарява. (новият свЕтилник – 158).
Остаряването, или втвърдяването, идва, защото старите хора малко чувстват. (МИСЛИ ЗА ВСЕКИ ДЕН - 10.10.88).
Всички хора, които живеят със сърцето си, остаряват по-скоро, отколкото тия, които живеят с ума си; или с други думи казано: хората на чувствата остаряват по-скоро от хората на трезвата мисъл. Всеки човек, който мисли трезво, разумно, той винаги ще бъде млад. (пъТЯТ НА УЧЕНИКА - 271).

Щом престанете да мислите, чувствате и действате, ще започнете да остарявате. Работете с ума, сърцето и волята си, да не загубите своята младост и жизненост. (вечното благо - 169).
Тъй както хората разбират старостта, тя е резултат на напразно изразходване на Божествената енергия в човека. (НИ МЪЖ, НИ ЖЕНА - 176).
Човек, който е изразходвал енергията си без сметка, той скоро остарява... Той е изхарчил преждевременно енергията си и когато трябва да живее, той се намира вече пред фалимент и затова умира. (светлина на мисълта - 124).
Човек остарява, понеже непрекъснато трупа богатства. Когато товарът му става непоносим, той започва да се прегърбва, краката му не държат и най-после умира. (служене, почит и обич - 79).
Старият едва се движи, напълнил е чувала си с връх. Той носи сто килограма тежест, гледа към земята и пъшка... Той едва се движи, но все за утрешния ден мисли, как да се осигури за повече години... Като мислят да се осигурят, хората правят по няколко къщи: една за младите, друга за старите. Като израснат децата, те правят още няколко къщи. После пък за внучетата и т. н. Това е излишен товар, който преждевременно огъва гръбнака на човека към земята. (БОЖЕСТВЕНИЯТ И ЧОВЕШКИЯТ СВЯТ - 408).
Защо остаряваш? Защото носиш тежък товар на гърба си. Снеми тежката си раница и тури по-лека, която можеш да носиш без прегърбване. (вечното благо – 70).
Товарът на стария се дължи на неговите мисли, чувства и желания. Неестествените желания представят непоносим товар за човека. Също така има идеи, които са непоносими за човешкия ум, въпреки това, той се наема да ги реализира. Като не може да издържи на тежестта им, той най-после остарява и заминава за другия свят. (СЛУЖЕНЕ, ПОЧИТ И ОБИЧ - 80).
Човек остарява по единствената причина, че се е пресилвал. (младият, възрастният и старият - 213).
Някой остарява, понеже се тревожи постоянно от някои материални работи - че няма да има хляб, топливо и пр. Всичко това влияе на неговия ум. Нека работи за премахване на лошите условия, да не бъде беден и да върви напред, без да се тревожи. (акордиране на човешката душа – І том – 217.)

От много грижи да си уредиш работите, ти си остарял. (младият, възрастният и старият -213).
От много бързане се остарява. (мисЛИ ЗА ВСЕКИ ДЕН - 11.10.88).
Старостта се дължи на вътрешния тормоз в човека. (новата мисъл - 180).
Недоволството състарява човека. (МИСЛИ ЗА ВСЕКИ ДЕН – 11.10.88).
Мнозина казват: „Важно е да осигурим старините си.” Те не подозират, че осигуряването им зависи от добрия и правилен живот. Ако живеят разумно, и младините, и старините им ще бъдат осигурени. (светото място – 49).
Като млад, човек изучава любовта; като възрастен той изучава мъдростта, а като стар, той изучава истината. Без да са минали през тези училища, мнозина очакват времето на заминаването си за онзи свят. (божественият и човешкият свят - 291).
Дали сте млади или стари, всички трябва да обичате, да бъдете извори, да участвате в работата на цялото Битие. (БОЖЕСТВЕНИЯТ И ЧОВЕШКИЯТ СВЯТ - 183).
Ако се считате стари, това е от безлюбие. Който люби, той не остарява. (ЗА СЪДБА ДОЙДОХ - 4 беседа - 24).
Остаряването на човека, противоречията и неуспехите в неговия живот се дължат единствено на изгубване на любовта му или лишаването му от условия за проява на неговата любов. Когато обича Бога, човек е млад. Защо? Защото в Бога се крият всички условия за развитието на човека. Престане ли да обича Бога, прекрати ли се стремежът му към Бога, човек започва да остарява. Щом започне да мисли, че любовта му към Него е невъзможна, неосъществима, далечна и отвлечена, той търси по-близък обект на любовта си. Тази е причината, поради която човек остарява. Колкото и да е близък обектът на неговата любов, той не може да получи това, което очаква. Той ще изразходва капитала си, без да получи нещо срещу него. (просветено съзнание - 37).
Те остаряват от невежество и от безпокойство. (мисли за всеки ден - 11.10.88).
Хората остаряват по единствената причина, че не познават себе си. Да познаваш себе си, това значи да любиш себе си, т. е. да любиш Бога в себе си. (ВЕЧНОТО БЛАГО - 60).
Остаряваме, защото се смущаваме от какво ли не. (мисли за всеки ден - 14.10.88).
Ако искате да остареете по-бързо, оплаквайте се. (мисли за всеки ден - 14.10.88).
Хората се страхуват от болести, да не остареят преждевременно. Те мислят, че като отслабват и пожълтяват, ще остареят. Отслабването не е остаряване. Два-три месеца след боледуването си човек отново се поправя и подмладява. (ЕЗИКЪТ НА ЛЮБОВТА - 117).
- Ама остарях вече. - Докато живееш по човешки, непременно ще остарееш. Щом осмислиш живота си, щом дадеш ход на Божественото в себе си, и старостта ти ще стане приятна. (Да им дам ЖИВОТ - 140).
Еднообразието състарява. (мисли за ВСЕКИ ДЕН – 16.10.88).
Бързо остарява този, който по цял ден се занимава с кусурите на хората. (МИСЛИ ЗА ВСЕКИ ДЕН - 16.11.88).
Каквото види в младия, той е готов да го морализира, да го критикува. Старият не трябва да се сърди, нито да критикува младите... Който съди, лесно остарява. Вместо да се повдига, той постепенно се хлъзга и пада... Щом критикува, той губи добрите условия за развитие. (ТРИТЕ ЖИВОТА - изд. 1942 г. - 225).

Човек по-лесно се състарява, когато не се намира в своя, подходяща среда. (мисли за всеки ден - 14.10.88).
За да не остаряваш рано, не се събирай с хора, които стоят умствено и духовно по-ниско от тебе. (мисли за всеки ден - 17.11.83).
Ако лишите човека от топлина, чувствата му се атрофират; ако го лишите от светлина, умствените му способности се атрофират. Като знаете това, никога не затваряйте прозорците на своите вътрешни очи, за да приемате всякога духовната светлина. Никога не затваряйте прозорците на моралните си чувства, за да възприемате топлината от духовния свят. Затворите ли прозорците, от които иде светлината и топлината на живота, вие ще изпаднете в мрачни, песимистични състояния. Тази е причината, по-ради, която хората остаряват. Те преждевременно затварят прозорците си към физическия и към духовния свят и казват: Не се интересуваме вече от живота... Докато е на Земята, човек трябва да се интересува от всичко, което става в живота. (закони на доброто - 322).
Безидейността води към остаряване. (ЖИВА РЕЧ - 22).
Човек остарява от леност, а се подмладява от работа и учене. (мисли за всеки ДЕН - 11.10.83).
Всеки човек, който не изпълнява волята Божия, все остарява. (сила и живот – 3 серия - 151 - изд. 1920 г.).
Който се мисли за голям, преждевременно остарява. (божественият и човешкият свят – 520).
Когато ваши близки загубят вяра у вас, вие бързо се състарявате. (мисли за ВСЕКИ ДЕН - 16 11.88).
Ако децата не обичат родителите си, последните бързо остаряват. (новият СВЕТИЛНИК - 99).
Повтаряш: „Остаряхме, остаряхме...” и така си остаряваш. (акордиране на човешката ДУША - II том - 216).
Щом човек изгуби своята цел, своите идеи, той остарява. (движение нагоре - клас на ДОБРОДЕТЕЛИТЕ - 53).

Ти се оглеждаш в огледалото и казваш: Остарях вече! - Какво означава старостта? Остаряваш, защото сам си внушаваш тази мисъл. Кажеш ли си, че ще остарееш, че краката ти не държат вече, че ръцете ти треперят, всичко ще се сбъдне. Както мислиш, така става. Като остарееш, какво постигаш? - Нищо не постигаш - отслабваш само и губиш всичко. Това е крив път на мислене. (СЪБУЖДАНЕ - 267).
Достатъчно е по няколко пъти на ден да казваш и да мислиш, че си остарял, за да се свържат краката ти. (вечно подМЛАДЯВАНЕ - 13).
Човек трябва да се освободи от заблуждението да се мисли стар. Докато считате, че сте стари, че за нищо не ви бива, това са мисли на вашите деди и прадеди. (светлина на мисълта - 115).
Още от ранна възраст на детето внушават мисълта за остаряване и то постепенно започва да остарява... Не допущайте никакви отрицателни мисли в ума си. (божественият и човешкият свят – 200).
Вие остарявате, защото не пеете. (МИСЛИ ЗА ВСЕКИ ДЕН - 11.10 88).
Остаряването на човека се дължи именно на това, че старите форми не се менят. Стремежът на човека се заключава именно в това, да преработи старите форми, да създаде от тях нещо ново. (ще управлява всички народи - 21).
Това е преходна фаза в човешкото развитие. Иде ден, когато старото ще се преобрази, ще вземе нова форма. (да УПРАВЛЯВА ВСИЧКИ НАРОДИ - 24).
ПРЕЖДЕВРЕМЕННО ОСТАРЯВАНЕ

Човек трябва да живее при всички условия на живота. Той трябва да яде, да мисли, да чувства при всички условия на живота. Откаже ли се от един от тия процеси, той губи силата си и остарява преждевременно. (служене, почит и обич - 171).
Някой седи и нищо не мисли. Щом токовете на мисълта спрат, човек е преждевременно остарял. (ПОСОКА НА РАСТЕНЕ - 37).
Който не живее разумно, той е осъден на преждевременно остаряване. (ВЪЗМОЖНИ ПОСТИЖЕНИЯ - 57).
Щом греши, и млад да е, той преждевременно остарява. (посока на растене - 213).
Старостта не е в годините, но в по-грешките, в недоволството. Недоволният е стар. Като прави погрешки, съзнанието му се помрачава, той става недоволен и преждевременно остарява. (ОТВОРЕНИ ФОРМИ - 94).
Който греши и върши престъпления, остарява преждевременно. (вечно подмладяване - 13).
Като остаряват преждевременно, те се осакатяват. (новият светилник - 26).
Според мене остаряването е натрупване на излишни мисли и желания в човешкото съзнание. Тоя излишък оставя утайки, от които човек трябва да чисти ума, сърцето и съзнанието си. На утайките, именно, се дължи преждевременното остаряване. (вечно подмладяване - 75).
Казваш: Наказах се, остарях вече, няма спасение. Вината не е само у вас. Много условия, външни и вътрешни, са причинили преждевременното остаряване. Погрешната е в лековерието на човека. Той повярвал, че друго същество, а не Бог, може да му донесе благото на живота. Във всички вярвал, на всички се надявал, но не и на Бога. (вечнОТО БЛАГО - 81).
Човек трябва грижливо да пази в себе си онзи апарат, чрез който придобива енергия от Природата. Развали ли се този апарат, мъчно се поправя. Тази е причината, поради която някои хора остаряват преждевременно. Докато е млад, докато апаратът е здрав, човек трябва да придобива изобилно енергия, да я пази, че като дойде до дълбока възраст, пак да се чувства млад и силен. (ЕЗИКЪТ НА ЛЮБОВАТА - 185).
Както се грижи за тялото си, така трябва да се грижи за сърцето и за ума си. Пренебрегне ли сърцето и ума си, човек преждевременно остарява и изсъхва. Докато е на Земята, човек трябва да храни еднакво и тялото, и сърцето, и ума си. (ЕСТЕСТВЕН РЕД НА НЕЩАТА - 76).
Не правете големи усилия, за да не изразходвате излишна енергия. Едни хора остаряват от безразборно изразходване на жизнена енергия. Други пък остаряват от безработене. Едни много работят, други - малко; едни много ядат и преяждат, други малко ядат и повече гладуват. Това са крайности в живота, които са причина за преждевременното остаряване. (вечното благо – 82).
За да не остарява преждевременно, човек трябва да има готовността на детето да възприема от всички, за да може да расте и да се развива. (божественият И ЧОВЕШКИЯТ СВЯТ - 520).
Ако би могъл да задържи това, което му се дава, всякога би бил млад. Човек губи повече и печели по-малко и затова остарява, докато някои дървета живеят пет-седем хиляди години. (АКОРДИРАНЕ НА ЧОВЕШКАТА ДУША - II том - 217).
Сегашните хора се страхуват от старостта и като дойдат до 50 ÷ 60 годишна възраст, те не смеят да предприемат никаква работа, нищо ново, понеже мислят, че тяхното време е минало вече... Тогава какво наследство ще оставите на бъдещото поколение, ако тъй рано се откажете от работа? (божественият и човешкият СВЯТ - 436).
Неблагодарността осакатява и преждевременно състарява човека. (мисли ЗА ВСЕКИ ДЕН – 8.5.87).
Ако не благодари за всичко, което му е дадено, човек преждевременно остарява. (ВЪЗМОЖНОСТИ ЗА ЩАСТИЕ - 284).
Който остарява преждевременно, той е вън от любовта. (вечното благо - 70).
Пазете се от тая любов, която преждевременно състарява човека. Любовта подмладява. Ако преждевременно остаряваш, любовта ти не е правилна, има нещо криво в нея. (новият светилник - 126).

Който вярва в земята, преждевременно остарява... Думата „земя, зео” означава взимане. Земята постоянно взима от човека, докато най-после той остарява. (силите на природата - 30).
За да не влезете преждевременно в старостта, вие трябва да се пазите от изкушения и съблазни. (ВЕчното благо - 52).
Който е лишен от вода и не я разбира, губи своята пластичност и преждевременно остарява. (новият светилник - 208).
Да се занимава човек с големи работи, това значи преждевременно да остарее. (вечното благо - 52).
„Да не огорчавам Господа в душата си!”... И когато човек огорчи Господа, знаете ли какво става с него? Остарява преждевременно... и става негоден за нищо. (БЕСЕДИ, ОБЯСНЕНИЯ И УПЪТВАНИЯ - 1922 г. - 88).
СТАР ЧОВЕК

Дали човек е млад или стар, това зависи от възрастта на неговата душа. (ЧЕТИРИТЕ КРЪГА - 140).
Като ученици на Великата школа, вие се различавате по между си по възраст, по опитност и по преживявания, вследствие на което едни от вас са стари души, а други - млади души. Който не разбира живота като изкуство и като наука, той е млада душа, безразлично на каква физическа възраст е на Земята. (ЧЕТИРИТЕ КРЪГА - 140).
Коя е мярката, с която определяте, кой е стар, и кой - млад човек? Ако под думата „стар човек” разбирате инвалид, това е друг въпрос. Но, ако под „стар” разбирате умен човек, с опитности, тогава вие сте на прав път. (бъдещето верую на ЧОВЕЧЕСТВОТО - 14).
Стар, древен човек е този, който е разширил съзнанието си и е придобил много знания и опитности. (светлина на МИСЪЛТА - 116).
На санскритски език под думата „стар” разбират същество, което се е проявило, научило е законите на Природата и на безсмъртието. (великите условия на живота – 66).
Не е стар слабият, немощният, оглупелият човек; стар е мъдрият човек, който се радва на знание и сила, за да помага на своите слаби и невежи братя. Той може правилно да разпределя енергиите на своя организъм, да уравновесява силите си, за да може всякога да запазва придобитото и да се стреми към придобиване на нещо ново. (езикът на ЛЮБОВТА - 186).
Под „старост” в прав смисъл на думата се разбира придобиване на опитност. (ЛЮБОВ КЪМ БОГА - 25).
Като остарява, човек не трябва да оглупява. (да им дам живот - 30).
Като стар, човек изучава Истината. (БОЖЕСТВЕНИЯТ И ЧОВЕШКИЯТ СВЯТ - 291).
Старият се ръководи от Мъдростта. (БОЖЕСТВЕНИЯТ И ЧОВЕШКИЯТ СВЯТ - 290).
Човек трябва да бъде стар, т. е. мъдър. (ДРЕХА НА ЖИВОТА - 3).
Старият живее в библиотеката на знанието и на мъдростта, дето по цели дни чете и прелиства книгите на живота. (БОЖЕСТВЕНИЯТ И ЧОВЕШКИЯТ СВЯТ - 291).
Той разглежда миналия си живот, изправя погрешките си, без да се самоосъжда. (СЛУЖЕНЕ, ПОЧИТ И ОБИЧ – 31).
Старият човек има повече светлина в себе си, затова не се интересува от външния свят. Той живее в своята светлина, за да разглежда живота си, да си даде отчет как е живял и как е използвал условията, които му били дадени. Той разглежда мисълта си, да види какво е останало от всички мисли, които са минали през главата му. (опорни ТОЧКИ НА ЖИВОТА - 266).
Стар човек е онзи, който е влязъл в областта на мъдростта и прилага Божественото знание, което е придобил в живота си. (БОЖЕСТВЕНИЯТ И ЧОВЕШКИЯТ СВЯТ - 345).
От Божествено гледище старостта е патологическо явление в живота. (условия ЗАРАСТЕНЕ - 5).

Пазете се от онази старост, която води човека към залез, която го обезсилва, прави го недоволен и сърдит. Изпадне ли в това състояние, човек се свързва с черните братя. (трите живота - изд. 1942 г. - 225).
Старият се ограничава, понеже, стигнал до едно място, повече не може да върви. Той казва: Да става, каквото ще, от нищо не се интересувам. (ликвидация на ВЕКА - 281).
Старият човек… е достигнал до границите, до крайния предел на възможността за растене. И като излязат неговите клони навън, започват да увисват надолу. (МОК - ІІІ г. - 30 беседа - 523).
Онзи, на когото раните не заздравяват лесно, е стар... Старият има нечиста кръв. (ОТВОРЕНИ ФОРМИ - 52).
Докато е млад, човек се радва; щом остарее, той започва да скърби. Защо скърби? Защото няма зъби, не може да дъвче; изгубил вкуса си, не може да усеща приятност при ядене. Не само това, но и стомахът му не работи добре, не може да се храни, както трябва. Храната му се задържа в стомаха, дето се вкисва. Питам: Ако и вие се вкисвате в живота си, не сте ли стари? Вкисването в живота е признак на старост. (сеятелят – 145).
Младият е всякога доволен и богат. Не е ли доволен, човек е влязъл в областта на старостта. (светото място - 7).
Щом не се интересува от нищо, той е стар. Колкото по-голям интерес и любознателност има човек, толкова по-млад е той. (ЧЕТИРИТЕ КРЪГА - 226).
Днес под „стар човек” разбират онзи, който е живял повече с отрицателни мисли и чувства, отколкото с положителни. (ЕЗИКЪТ НА ЛЮБОВТА - 117).
Старият се отличава по своите установени възгледи... Старите възгледи правят човека стар, а не годините. (степени НА СЪЗНАНИЕТО - 20).
Каже ли някой, че е остарял, това показва, че е живял по стар начин. (вечно ПОДМЛАДЯ ВАНЕ - 13).
Стар човек е онзи, който се спъва от злото. (отворени форми - 52).
Защо остарява човек? Защото не живее в реалността, защото не мисли право. Не е страшна старостта; страшна е, ако не я разбираш. В старостта се крие велико знание, което трябва да се използва. Ако си стар, носи брадата на старостта, докато придобиеш нейното знание; след това хвърли брадата и се подмлади. Старостта е кола, натоварена с различни материали. Щом свалиш товара, ще бъдеш пак такъв, какъвто си бил по-рано. (СЪБУЖДАНЕ - 274).
На стари години човек може да учи. Като млад външните условия са го изкушавали. И като стар има изкушения, но вътрешни. (божественият и човешкият свят - 313).
И старата баба трябва да има желание да учи. И на 120 години да е човек, пак трябва да има желание за работа и учене. Защо 120-годишната баба да не вземе четката да рисува? Защо да няма желание да се облече хубаво? (вечно ПОДМЛАДЯВАНЕ - 12).
Радвайте се, че сте остарели. Остаряването показва, че сте поумнели. (новият СВЕТШ1НИК - 173).
Мнозина се оплакват, че са остарели. Дали човек е млад или стар, това не трябва да го смущава. Това са временни положения, през които всеки трябва да мине. Важно е, при всички случаи на живота си да запазите в себе си онова, което не се изменя. Това е истинския човек, който не може да бъде нито млад, нито стар. При всички условия той остава един и същ. Дръжте се за него и не се страхувайте. (доброто оръжие – 150).
Да остарява човек, това не значи да губи своята енергия. Има смисъл да остарее човек, но да запази своята енергия и знание, да може да се ползва от тях. (езикът на любовта - 186).
Приятно е да срещнеш човек на 80 ÷ 90 годишно възраст бодър, със светъл ум, с любещо сърце. Той е запазил своята бодрост, благодарение на умерено хранене. (вечно подмладяване - 69).

Пазете зъбите си, за да бъдете всякога млади и да благодарите за всичко, което ви се дава. (отворени форми – 149).

Никога няма да мислите, че сте стари. Ще казвате: „Ние ще работим за Бога.” Ще имате една велика, славна работа. Ще имате една жива цел пред очите си, няма да остарявате. Ще имате пред очите си само хубави работи. (ДВИЖЕНИЕ НАГОРЕ - КЛАС НА ДОБРОДЕТЕЛИТЕ - 53).
На човека е определено да живее 120 години и до това време да си служи сам, да не се нуждае от ничия помощ. (ВЪЗМОЖНИ ПОСТИЖЕНИЯ - изд. 1934 г. София - 58).
Човек може да се проявява до 120 годишна възраст. Това не е утеха, а истина. (ПОСОКА НА РАСТЕНЕ - 213).
Ако искаш да помагаш на хората, ще се проявиш като стар, като човек със знание и опитност. Ангелите, които помагат на хората, са стари, на милиони години. (НОВИЯТ СВЕТИЛНИК - 96).
Старият трябва да носи благата на всички възрасти в себе си и да ги предава на младите. (Опорни точки на живота - 301).
Отличителната черта на старостта е даването. Като остарее, човек дава всичко, което е спечелил, понеже не може да го носи със себе си, и става последен сиромах. (служене, почит и обич - 79).
КАКВО ТРЯБВА ДА ПРАВИ СТАРИЯ ЧОВЕК

Онези, които дойдат да ме питат какво трябва да правят, понеже не вярват в православната църква. Ако бабата ме пита какво трябва да прави, ще й кажа, че няма и не трябва да прави, от това, което казах на младата мома. (НАЙ-ГОЛЯМ В ЦАРСТВОТО НЕБЕСНО - 361, 362).
Какво трябва да върши старата баба. Ето какво трябва да върши. Старата баба трябва да свири много хубаво. Тя трябва да рисува много хубаво. Тя трябва да бъде красноречива. И после, всичко, каквото прави, без пари да го прави. Освен това, на старата баба бих препоръчал да носи вода на болни, на страдащи. Където се изискват добри работници, все старите баби бих препоръчал... На старите препоръчвам да вземат стомни в ръце, четки и инструменти и да свирят. Сега е станало точно обратното. Старите са престанали да пеят и да свирят, а са оставили тази работа на младите. Те излизат на сцената и се пъчат. Как може млад човек да изрази страданията на един велик музикант? Слушате музиката на Бетховен, с онези бури, с онези гръмотевици - изразява той своите страдания. Младият не може да изрази по никакъв начин страданията на музиканта, който е създал тази музикална пиеса. Само старите, след като улегнат в живота, биха могли да изразят страданията. (най-голям в ЦАРСТВОТО НЕБЕСНО - 382).
Според мене, молитвите са за младите, а за старите нито една молитва не е нужна. За тях трябва стомни. Стомните в ръка и на работа. Взема старата баба стомната в ръка и ме пита: „Какво да правя с тази празна стомна?” – „Ще я напълниш с вода.” – „Ама изворът е много далеч.” „Ще направиш една услуга и ще отидеш до извора.”... Като се върне от вода... да я излее в кацата. Изпразва стомната. „Ами сега?” – „Пак ще отидеш на извора”... Като отиде няколко пъти до извора за вода и се върне у дома си, старият ще каже: „Сега започвам да разбирам защо сърцето се е пълнило и изпразвало. Ако сърцето някога се е пълнило с кал, ще трябва да отида на извора, да го разбълникам, да излея от него калта, да сипя чиста вода и пак да го разбълникам. Така трябва да направи няколко пъти, докато се съвършено изчисти. Така пълни и изпразвай сърцето 4 ÷ 5 - до 10 пъти, докато съвършено се изчисти. Стомните това са сърцата на хората, които, като пълнят и празнат от водата на чистия извор, и те най-после ще се изчистят. За да изправиш сърцето си, ти трябва да бъдеш на 90 години. Хайде да не са на 90, нека са 85, или 80, до 60 години нагоре те спадат към старите. На тези, които са на 60 години казвам: Да свирят на пиано, да пеят на сцената, да вземат четка в ръка и да рисуват, да изнесат на изложение своите художествени картини. И най-после те трябва да дължат навсякъде речи. Освен това, най-малко по 4 ÷ 5 пъти на ден да ходят на извора, да пълнят стомните си, както и тия на своите ближни, да сипват вода в каците им. Считам, че тази програма за старите е достатъчна. (НАЙ-ГОЛЯМ В ЦАРСТВОТО НЕБЕСНО - 381).

Старият трябва да остави богатството си в наследство на младия. Докато е бил млад, той е събирал богатства, трупал ги е като банкер в касата си, но като остарее, трябва да раздава. Като остарее, човек трябва да се учи на щедрост и самоотричане. Той трябва да се отрече от богатството си, от своята младост, за да придобие истинското знание и мъдрост. (ЕЗИКЪт на любовта - 121).

Слушам някой да казва: „Остарях вече.”... „Не мога да работя.” Щом не можеш да работиш, ще учиш. Ще вземеш книгата и ученически пособия и ще учиш. Старият няма да копае с мотиката, а ще вземе книгата, да учи... Ще се учи да говори, да бъде красноречив. (път на ЗАЗОРЯВАНЕ - 132).
НЕОСТАРЯВАНЕ

Да се убеди човек, че не е стар, това е цяла наука. Като дойде до 30 години, по-нататък да не мисли вече за тях, а да каже: „Не зная на колко години съм. (АКОРДИРАНЕ НА ЧОВЕШКАТА ДУША – ІІ том - 217).
Време е човек да се откаже от кривата идея за старостта и да се подмлади. Иначе той всякога ще се оправдава, че е стар, не може да работи, да учи, да люби и т. н. (ВЕЛИКИТЕ УСЛОВИЯ НА ЖИВОТА - 64).
Ако човек иска да запази и на старини знанието, способностите, богатството си, които е придобил на млади години, той трябва да е живял съвършено чист вътрешен живот. Без чистота човешкият дух не може да се прояви в силата си, не може да запази богатството, което е придобил на младини. (ОТНОШЕНИЕ НА ПРОСТИТЕ ИСТИНИ КЪМ ЧОВЕКА - 165).
Ако искаш да не остарееш, не допущай противоречия в ума си, не допущай противоречия в сърцето си, не допущай противоречия в душата си. Ти ядеш и допущаш противоречия. Казваш: Сол има много; не е сготвено както трябва; хлябът не е мек; кърпата не е сложена на място; чинията не е добре измита. Тия неща състаряват човека. Върнеш се в къщи, погледнеш кревата, възглавницата - не са на място. Безпокоиш се за всичко. Ядосваш се, защо например жена ти не е лъснала обущата... Казвам: Започни да служиш на ближните съзнателно и с любов. Ето един от законите на подмладяването. (ЗАВЕТЪТ НА ЛЮБОВТА - II том - 242).
За да не остарявате, не се дразнете! (МИСЛИ ЗА ВСЕКИ ДЕН - 10.10.88).
За да не остарява, човек трябва постоянно нещо да работи, нито миг да не е без работа. (мисли за всеки ден - 10.10.88).
Човек трябва непрекъснато да работи, да не мисли за старини. Не делете живота си на външен и вътрешен, на младост и старост. Човек трябва да живее и всеки момент да придобива по нещо. Млад ли е или стар, това не е важно. Той трябва да живее съзнателно и да работи постоянно. (служене, почит и обич - 217).
Човек, който пее, не остарява скоро. (ООК - IV г. - 8 беседа - 28).
За да не заболява, да не остарява, човек трябва да живее нормално, според законите на разумната Природа. (ЖИВА РЕЧ - 73).
Да намериш Истината - това значи да не остаряваш. (фактори в природата - 245).
Влезе ли човек в Божествения живот, там той никога не остарява, но всякога е бодър и свеж. (светлина на мисълта - 103).
ПРОДЪЛЖАВАНЕ НА ЧОВЕШКИЯ ЖИВОТ

„Ние искаме да умрем.” Не, приятели, никога не искайте да умрете! Искайте от Бога да живеете, а не да умирате... А сега някой казва: „Дотегна ми животът, искам да умра”. Да умреш! Няма по-голямо престъпление от това. (двата природни метода – изд. „Фотинов” - 265).
Една от задачите на съвременния човек е да продължи живота си. След грехопадението човек е съкратил своя живот. Той трябва да работи върху себе си, да продължи живота си, да се върне в първото си положение. (божият глас - 36).
Под думите „продължаване на живота” разбираме разумност. Животът не може да бъде дълъг, без разумност. (ООК - IV г. -16 беседа- 5).
Човек живее, докато мисли, чувства и постъпва правилно. (степени на съзнанието - 42).
Умът е, който продължава живота. Ако човек мисли правилно, удължава живота си. (мисли за всеки ден – 18.11.89).
За продължаването на човешкия живот са необходими две неща: здрава и силна мисъл и широчина в чувствата. За постигането на тия две качества е необходимо търпение. (ООК - IV г. -18 беседа - 9).
Разумността е един от факторите за продължаване на живота. Вторият фактор е любовта. (OOК – IV r. – 18 беседа - 5).
Вие не можете да продължите живота си без Любов... Да имате разширение в чувствата, да сте еднакво разположени спрямо всички хора. (оок iv г. – 18 беседа - 5).
Освен това, толкова да сте предвидливи, че да не влизате в стълкновение с никого. (ООК – ІV г. - 18 беседа - 6).
Като влезе Любовта у нас, тя оплодотворява всичко, развива деятелността ни и осмисля нашите мисли, чувства и постъпки. Дойде ли Любовта у нас, ние ставаме силни, бодри и радостни. (нашето МЯСТО - 77).
В Любовта има нещо, което привлича хората. В истинската Любов, като срещнеш един човек, който те обича, твоят живот ще се продължи най-малко с една година. Ако десет души срещнеш, които те обичат, десет години ще се продължи животът ти. Ако срещнеш 50 души, които те обичат, с 50 години ще се продължи. (Съгласуване на мислите – 344).
За да се продължи човешкия живот, в чувствата на човека трябва да се създаде една вътрешна пластичност. Тъй, щото, отдето и да дойде ударът, човек нищо да не почувства, гъвкав да бъде той. (ООК – ІV г. - 18 беседа - 8).
Колкото по-естествен, нормален живот води човек, толкова по-дълго живее. (АБСОЛЮТНА ИСТИНА - 279).
Иска ли да продължи живота си, човек трябва да води прост, чист живот, без никакви чужди влияния, без никакви външни примеси. Срещнете ли такъв човек, ще видите, че животът му е прост, скромен: в храна, в облекло, в отношения. (БОЖИЯТ ГЛАС - 37).
Радвайте се на изгряващото Слънце, ако искате да продължите живота си. (НОВОТО НАЧАЛО - 38).
Който вярва в Слънцето, той се подмладява. (СИЛИТЕ НА ПРИРОДАТА - 30).
Трябва да знаете, че светлината е един от великите фактори не само за умственото развитие на човека, но и за характера, и за дългия му живот. (МОК – ІІІ г. - 9 6еседа - 160).
Ако диша дълбоко, човек ще живее повече време на Земята; ако диша повърхностно, плитко, годините му са преброени. (БОЖЕСТВЕНИЯТ И ЧОВЕШКИЯТ СВЯТ - 304).
Който прави 25 вдишки в минута, едва ще доживее до 25 години; който прави 24 вдишки в минута, ще живее 26 години; който прави 23 вдишки, ще живее 28 години; който прави 22 вдишки, ще живее 30 години; който прави 20 вдишки, ще живее 35 години. Това са приблизителни числа, а не абсолютни. Колкото по-надолу слиза във вдишките, толкова повече се увеличава броят на годините. Който дойде до 4 вдишки, годините се увеличават на 85 ÷ 90. И най-после стигнете до една вдишка и издишка в минута, годините се увеличават на 120. (ВЪЗМОЖНОСТИ ЗА ЩАСТИЕ - 123).
Дългият живот зависи и от правилното хранене. Ако знае как да се храни, човек може да живее повече време. (БОЖЕСТВЕНИЯТ И ЧОВЕШКИЯТ СВЯТ - 305).
Две неща продължават живота: разумно хранене, т. е. спазване на известна диета и нормални страдания. Като не преяжда и не си дояжда, човек пак продължава живота си. Ако знае как да се храни, човек ще живее повече години, отколкото, ако преяжда и живее в изобилие. (ЗАКОНИ НА ДОБРОТО - 49).
Който иска да продължи живота си, трябва да се въздържа - От какво? - Първо, от много ядене. Винаги ще оставаш малко гладен, да не си дояждаш. Така в организма остава известен запас от неизползвана енергия, която го обновява. Ако преяждаш, ти съкращаваш живота си. (ПОУЧАВАШЕ ГИ - 93).
Никога да не преяждаш и всякога да ядеш с благодарност и доволство - ето две правила за продължаване на живота. (ПОУЧАВАШЕ ГИ - 93).
Многото ядене изтощава човешкия организъм. Колкото по-малко човек яде, толкова повече животът му се продължава. (МАЛКИ И ГОЛЕМИ ПРИДОБИВКИ - 133).
Киселото мляко може да продължи живота с 10 ÷ 20 ÷ 30 години, не повече. Що се отнася за продължение на живота от киселото мляко, това не е още доказано. (ВЕХТОТО ПРЕМИНА - 9, 10)

Гладът продължава живота на човека, води го към безсмъртие. (за съдба ДОЙДОХ - беседа 8 - 12).
Който иска... да продължи живота си, той трябва да запази подвижността на тялото си. За тази цел човек трябва да не преяжда и да пие гореща вода, която помага за разтваряне на утайките, които се образуват при храненето. От друга страна, горещата вода предизвиква изпотяване, при което, чрез потта се отделят токсините от организма. (отношение НА ПРОСТИТЕ ИСТИНИ КЪМ ЧОВЕКА - 214).

Здравето ви, способностите ви зависят именно от вашите клетки. Ето защо, всяка сутрин пращайте по една добра вълна към всички ваши клетки. Вечер, преди лягане, пак им пратете по една добра мисъл и си легнете... Постъпват ли хората по този начин, ще продължат живота си с колкото години искат. (мок - III г. - 22 беседа - 36).
Човек може да измени клетките на своето тяло и да живее колкото иска, стига да узнае съединителното равновесие на нещата, което е било известно на древните народи. (мисли за всеки ден – 08.11.90).
Някой казва, че остарял, че никой не се интересува от него... Остарял е само оня, който не иска да плаща дълговете си. Който е готов да плаща дълговете си, той всякога се подмладява. Който изправя погрешките си, се подмладява; който не изправя погрешките си, остарява. Безсмъртен няма да станеш, но ще продължиш живота си поне с 10 ÷ 15 години. (ВЕЧНО ПОДМЛАДЯВАНЕ - 53).
Като престане да греши, грешният продължава живота си. (методи за самовъзПИТАНИЕ - 14).
Късият живот се дължи на отсъствие на музика в човека. (трите живота - 283).
Сега като се продължава живота ви, не взимайте на гърба си товара на света... Старайте се да не задържате никаква горчива мисъл в ума си. (оок – ІV г. 18 беседа - 9).
Колкото повече идеи има човек, толкова по-голяма е възможността за продължаване на неговия живот. (четирите КРЪГА - 226).
Някой път продължителността и съкращаването на живота зависи от бързината или интензивността на живеенето. (ООК – ІV г. - 18 беседа - 5).
Ако бащата носи в себе си условия за дълъг живот, и синът може да живее дълго. (СТЕПЕНИ НА СЪЗНАНИЕТО - 44).
Казвате, че религията продължава живота. Ако се говори за истинската религия, така е. Тя дава на човека начин как да живее правилно. Тя го упътва към Бога - правата посока на неговия живот. (АБСОЛЮТНА ИСТИНА - 279).
Всеки, който иска да живее дълъг живот, той трябва да има някакъв запас. Остане ли да живее на някакво подаяние, да се моли на Бога, да се продължи живота му, неговата работа е свършена. Ние трябва да се молим на Бога, не да продължи живота ни, но да ни научи, как да спазваме законите, за да разработим и увеличим онзи капитал, който ни е даден от преди хиляди години, от памтивека още. (вехтото премина – 11).
Ако човек реши да изпълни волята Божия, неговият живот се продължава... Всеки човек живее толкова, доколкото е решил да изпълнява волята Божия. (ПЪТЯТ НА УЧЕНИКА – 366).
ДЪЛЪГ ЖИВОТ

За да живее човек дълъг живот, трябва да е поставен при неблагоприятни условия и да мисли. (акордиране на човешката душа - II том - 218).
Всички хора, които имат дълъг живот, са минали през големи страдания... Страданията продължават живота. (царският ПЪТ НА ЖИВОТА - 224).
Религията, която се е създала, не е нищо друго освен условие да продължи човек живота си, да може повече време да поработи на Земята. (път на зазоряване – 100).
БЕЛЕЗИ ЗА ДЪЛЪГ ЧОВЕШКИ ЖИВОТ

За всеки човек може да се определи има ли условия за дълъг живот или няма. Онези хора, на които е определен дълъг живот, се намират под влиянието на особени планетни съчетания. За тези хора са отворени и 12-те извора на живота. Онези пък, за които са отворени само пет извора на живота, ще живеят малко време на Земята. (степени на съзнанието - 44).
Продължителността на живота зависи от развитието на една жлеза, която се намира зад ушите в човека... Развита ли е тази жлеза у него, той може да живее повече от сто годни. По тази жлеза и по ред още признаци може да се предскаже на човека колко време ще живее. (ВЕХТОТО ПРЕМИНА - 10).

Който има широк гръден кош, с голяма дълбочина, той ще живее по-дълго на Земята. (УСЛОВИЯ ЗА РАСТЕНЕ - 58).

Ако диша дълбоко, човек ще живее повече време на Земята; ако диша повърхностно, плитко, годините му са преброени. (БОЖЕСТВЕНИЯТ И ЧОВЕШКИЯТ СВЯТ - 304).
И по носа познаваме колко време ще живее човек. Колкото по-широк е носът и ноздрите са по отворени, толкова по-дълъг е животът на човека. Той приема повече въздух, отколкото, ако носът е тесен и ноздрите сплеснати. Колкото по-малко въздух приема човек, толкова по-слабо се окислява кръвта, поради което се явяват чести заболявания: ту в мозъка, ту в дробовете, ту в стомаха. При това положение се отделя повече въглена киселина, повече утайки. Тогава казваме, че кръвта на човека е нечиста. (УСЛОВИЯ ЗА РАСТЕНЕ – 58).
Долната част на ухото показва, какви запаси от енергия е вложила Природата в човека, с какъв жизнен капитал го осигурила... Долната част на ухото показва колко време ще живее човек на Земята. (СЪРАЗМЕРНОСТ В ПРИРОДАТА - 8).
Когато се продължава надолу ухото, животът се продължава... Когато ухото се скъсява, животът става хилав. Ето, затова ние трябва да си теглим ушите. Забележете, на ония хора, които умират рано, ушите се скъсяват... Хора, у които ушите са дълги, живеят дълги години... Понякога е страшно да се каже на някой човек колко години ще живее. (СИЛА И ЖИВОТ - 8 серия - 17 беседа - 27).
Колко време ще живееш, това се познава от устата, от езика, специално от вкуса. Ако всичко, което вкусваш, приемаш без противоречие и с разположение, ти продължаваш живота си. (СЪРАЗМЕРНОСТ В ПРИРОДАТА - 28).

Всички хора искат... да знаят например колко време ще живеят. По линията на ръката може да се определи колко време ще живее човек. (СЪРАЗМЕРНОСТ В ПРИРОДАТА - 21).

Достатъчно е да погледнете ръката на човека, за да познаете колко време ще живее на Земята. Това се определя от линиите на ръката, както и от тяхната дължина и широчина. (УСЛОВИЯ ЗА РАСТЕНЕ – 58).

Ако линията на живота е дълга, човек ще живее повече; ако е къса, животът ще бъде кратък. Обаче има изключения от това правило... Някога умира по-рано от определената възраст. Например линията на живота ти е дълга, определено ти е да живееш 80 години. Обаче пращат те на бойното поле, дето те убиват, умираш на 33 години... В хороскопа му има особен знак, който предвижда известна катастрофа, която го задига по-рано от определеното време... Коя е причината, че някой умира преждевременно! - Това се дължи на закона за икономията... Когато е радостен, щастлив, човек яде много, облича се хубаво, гуляе, за нищо не мисли... Но бюджетът се съкращава. Ще ядеш по-малко, ще икономисваш енергията на Природата. (СЪРАЗМЕРНОСТ В ПРИРОДАТА - 21).

Ако човек живее разумно, той може да достигне 100 ÷ 120 годишна възраст. (ЖИВА РЕЧ - 97).

Някой може да живее много време, а друг - по-малко. Как ще определите колко време ще живее един човек на Земята? Има няколко начина за определяне дължината на човешкия живот. Един от простите начини е следният: Туриш пръста си отгоре на кожата, натискаш малко. Ако на мястото, дето си натиснал, остане трапчинка, този човек няма да живее дълго. Ако натиснете с пръста си върху кожата на някого и трапчинката бързо изчезне, той ще живее дълго. У него има енергии за живот. В първия случай Природата казва на човека да бъде внимателен към живота и да използва разумно неговите енергии. Във втория случай тя му обещава дълъг живот. Правете опити, да видите след колко време се изгубва трапчинката. Ако искате да имате точни опити, може да си служите с часовник: някога трапчинката се заличава след две-три секунди или няколко минути, а някога остава през целия ден. (СЪРАЗМЕРНОСТ В ПРИРОДАТА - 233).
МЛАДОСТ

Под „младост” разбирам изгряване на живота. (ДРЕХА НА ЖИВОТА - 3).
Едно нещо поддържа съзнанието на човека - идеята за младостта. Човек трябва да бъде млад. (ДРЕХА НА ЖИВОТА - 3).
Младостта се вижда главно в лицето. (НОВИЯТ СВЕТИЛНИК - 158).
Всеки може да бъде млад - от него зависи. Младостта е в съзнанието на човека. Достатъчно е човек да се чувства млад, за да бъде такъв. (СТЕПЕНИ НА СЪЗНАНИЕТО - 211).
Ще си внушавате, че и 500 години да живеете, вие пак можете да бъдете млади и свежи. (МОК – ІV г. – 19 беседа - 36).

Отвън си стар, изменил си се, но вътрешно се чувстваш млад. (ЗАВЕТЪТ НА ЛЮБОВТА - І том - 152).

Външно човек може да остарее, да побелее, но вътрешно той остава малко дете. Следователно, дръж се за това, което не остарява. (ЦЕННОТО ИЗ КНИГАТА НА ВЕЛИКИЯ ЖИВОТ - 346).

Кой човек наричаме млад? Докато Сатурн не се е проявил в човека, докато е весел, той е млад... До колко години човек е млад? - И стогодишен да е, щом е весел, разположен, той е млад. Който пада духом, не е млад. (ОТВОРЕНИ ФОРМИ – 52).
Не е млад оня, който не живее чист живот. (НОВИЯТ СВЕТИЛНИК – 158).
Да ядеш с разположение, това значи да си млад. За да ядеш сладко, трябва да бъдеш млад. (ЗАВЕТЪТ НА ЛЮБОВТА - II том. - 243).

Като ядеш, ти трябва да имаш една отлична мисъл, едно отлично чувство и една отлична постъпка. Ако всички хора биха живели така, те щяха да бъдат млади и красиви като ангелите. (ЗАВЕТЪТ НА ЛЮБОВТА - V том - 157).

Докато е млад, човек може да се нарече красив. (БОЖЕСТВЕНИЯТ И ЧОВЕШКИЯТ СВЯТ - 308).

Младият вярва в силата си. (новият СВЕТИЛНИК - 160).
Младият трябва да бъде здрав. (НОВИЯТ СВЕТИЛНИК - 39).
На младия кръвта е всякога чиста. (ОТВОРЕНИ ФОРМИ - 52).
Младият не вярва в болестта. (НОВИЯТ СВЕТИЛНИК - 160).
Когато младият заболее, скоро оздравява. (НОВИЯТ СВЕТИЛНИК - 160).
Ако раните ви заздравяват лесно, това показва, че мислите и чувствата ви са добри. При това положение, вие минавате за млад човек. (ОТВОРЕНИ ФОРМИ - 52).
Огънят на младия е буен. В него става пълно горене. Ръката на младия има особена, приятна топлина. (КРАСОТАТА НА ДУШАТА - 108).
Младият лесно пада и лесно става... Той е пъргав, подвижен, лесно се огъва. (НОВИЯТ СВЕТИЛНИК - 193).

Човек е млад, докато мисли и чувства право. (НОВИЯТ СВЕТИЛНИК - 158).
Оня, който не допуща излишни мисли и желания в съзнанието си, придобива знания, без да губи силата си. Той запазва своята бодрост за дълги години и живее с радост. Това значи да запази човек младостта си. (ВЕЧНО ПОДМЛАДЯВАНЕ - 75).
Младият казва, че без Любов не може да живее... И младият, и старият трябва да обичат, да хранят сърцето си. (БОЖЕСТВЕНИЯТ И ЧОВЕШКИЯТ СВЯТ - 163).
Младият се ръководи от Любовта. (БОЖЕСТВЕНИЯТ И ЧОВЕШКИЯТ СВЯТ - 290).
Щом се чувства млад, той има силата и духа на младия и проявява неговите качества... Едно от качествата на младия е неговата работоспособност. (СТЕПЕНИ НА СЪЗНАНИЕТО - 211).
Докато работи, човек е млад. Щом престане да работи, той остарява. (НОВИЯТ СВЕТИЛНИК - 159).

Истински млад е онзи, който е готов всеки ден да прибавя по нещо ново към своята вяра, към своето знание, към своите убеждения. (ДА ВИ ДАДЕ - 44).
Истински млад е онзи, в когото Божественото се е пробудило. (ПОСОКА НА РАСТЕНЕ - 213).

Истински млад е онзи, на когото сърцето изобилно дава. Качеството на младия е щедростта. (АБСОЛЮТНА ИСТИНА - 297).
Младият е готов да помага на всички. (ЗАКОНЪТ НА ЛЮБОВТА - 13).
Ако младият не се интересува от мисълта на стария и намира, че не заслужава да го слуша, той е преждевременно остарял. Той се е втвърдил в своите разбирания. (ДА ВИ ДАДЕ - 44).

Нов свят, нови условия идат. Вие трябва да бъдете млади, да се пригодите към новите условия. (БОЖЕСТВЕНИЯТ И ЧОВЕШКИЯТ СВЯТ - 111).

Новият порядък вече тропа на вратата... Млади, нови хора са нужни. (НОВИЯТ СВЕТИЛНИК - 121).

Новото учение изисква млади, жизнени хора, способни за работа. (НОВОТО НАЧАЛО – 42).

КАКВО ДА ПРАВИ МЛАДИЯ ЧОВЕК

Ако младата мома дойде при мене, бих й казал: Ти не трябва да ходиш много, не трябва да се занимаваш с работи, които ще ти вземат ума. Ще седиш повече у дома си и ще помагаш на майка си. (НАЙ-ГОЛЯМ В ЦАРСТВОТО НЕБЕСНО – 381, 382).

Пита ме една млада мома какво трябва да прави, за да й вървят работите добре. Казвам й: За да ти вървят работите добре, ти трябва да се обличаш добре, да се оглеждаш често в огледалото, да видиш как са веждите ти, намазани ли са или не, Намазано ли е лицето ти. При това дето ходиш все ще се усмихваш, ще бъдеш любезна, учтива с всички, да се харесаш на хората... Та на онези от вас, които са млади, казвам: Вие трябва да се обличате хубаво, да се носите чисто, да привличате момците, в най-чист и красив смисъл на думата. (НАЙ-ГОЛЯМ В ЦАРСТВОТО НЕБЕСНО - 381, 382).

ПОДМЛАДЯВАНЕ

Какво означава подмладяването? Представи си, че твоята стая е малка, тясна и ниска. Искаш да се подмладиш. Това значи да напуснеш тая стая и да влезеш в нова, по-широка, по-дълга и по-висока. Светла, голяма трябва да бъде стаята ти, а ти трябва да бъдеш здрав. (новият СВЕТИЛНИК - 165).
Дядо ти остарял, баба ти остаряла; майка ти и баща ти остарели, и ти ще остарееш като тях. Но за да не остаряваш, трябва да прекъснеш връзката си със своята наследственост. Когато червеят се превръща в пеперуда, остарява ли? Като червей остарява, но като пеперуда, той се подмладява. Ето защо, като дойдете до старостта, напуснете я. Червей си, стани пашкул и после излез от пашкула, като пеперуда, обновена, готова за нов живот. Останеш ли в положението на червей, гъсеница, непременно ще остарееш и ще умреш, без да разбереш законите на живота. Приеми новите закони, които Бог ти е посочил, и стани пеперуда. Така ти ще излезеш от закона на старостта и ще се подмладиш. Ако очакваме всичко на Господа, той сам няма да ни направи на пашкули. Той ще ни даде правилата, сами да се обърнем на пашкули... Сега и на вас казвам: Направете пашкула си и ще видите, че и най-добрите професори ще дойдат да ви помагат. Ако не го направите, никой няма да ви помага. Вие ще бъдете обикновени хора. Затова се казва: „Бъдете винаги в съгласие с Божественото и никога не се разколебавайте.” (НОВАТА МИСЪЛ - 180).
Старостта е извехтяла дреха, която човек трябва да съблече и да облече (ЛЮБОВ КЪМ БОГА - 164).
Да се подмлади човек, това значи да се освободи от онази инертна материя в себе си, която носи недъзите на миналите Векове. (ДА възлюбиш - 66).
Стремете се към подмладяване, за да запазите енергиите на организма си... Не може ли да се подмлади, човек лесно се уморява. (божествените условия – 31).
Старият човек е натоварен с много противоречия. Следователно, искате ли да се подмладите, трябва да се освободите от противоречията в живота си. (НАШЕТО МЯСТО - 13).
Новото учение ще ви подмлади. То носи методи за подмладяване. Как ще стане това, не мисли. Ще легнеш, ще заспиш и на сутринта ще станеш подмладен. (заветът на любовта – І том – 131).
Страшно е, когато човек дойде до положение на старост и мисли, че не може да се подмлади. (да им дам живот - 85).
Всеки има възможност да се подмлади. (ПЕТИМАТА БРАТЯ - 155).
Подмладяването зависи от твоята интензивна мисъл: Колкото по-интензивна е мисълта ти, толкова по-скоро можеш да се подмладиш. (мисли за всеки ден - 4.10.87).
Лесно можеш да се подмладиш, но ако не допуснеш никаква отрицателна мисъл в ума си. (Събуждане - 213).
Ако искате да се подмладите, благодарете за всичко: за мислите, за чувствата, за постъпките, които проявявате. Ако днес не сте постъпили както трябва, на другия ден ще се изправите. Не се самоосъждайте, не се критикувайте. (ВЪЗМОЖНОСТИ ЗА ЩАСТИЕ - 285).
Пътят, по който вървите, не води към подмладяване. И сто години да живеете, не можете да се подмладите... Човек може да се подмлади, но ако живее по закона на Любовта. (новият светилник - 136).
Любовта е метод за подмладяване. (ЗАВЕТЪТ НА ЛЮБОВТА - I том - 131).
Тия висшите трептения на любовта, като минат през тялото, го пречистват. За в бъдеще човек, който иска да живее дълъг живот, да се влюби като се влюби, този поток на любовта от неведимия свят ще мине през тебе и ти ще се подмладиш. Ако вие може да се влюбите, вие ще се подмладите. (път на зазоряване - 339).
Иска ли да се подмлади, човек трябва да внесе любовта в себе си, да обича всички хора, да бъде доволен от живота, от условията, при които се намира. (СМЕНИ В ПРИРОДАТА - 24).
За да се подмлади, старият трябва да намери някой да го обича. (крадецът и ПАСТИРЯТ - 17).
Съвременната медицина прави особени операции на човешкия организъм, изкуствено присажда известни жлези, за да го подмлади. Това може да стане по естествен начин - чрез Любовта. Когато Любовта проникне в сърцето на човека, тя засилва неговите жлези и той се подмладява. Докато човек обича хората, жлезите му са активни и той има условия да се подмладява. Престане ли да обича, жлезите започват постепенно да се атрофират. Обичайте хората, растенията, животните и радвайте се на онези, които се обичат. (лъчи на живота - 335).
За подмладяването има само един начин - пътят на доброто... Без доброто подмладяване не става. (заветът на любовта – ІІ том - 256).
Който иска да се подмлади, да прави добро. (МИСЛИ ЗА ВСЕКИДЕН – 11.10.88).
Аз ще се подмладя, ти ще се подмладиш, той ще се подмлади. Това ми казва Любовта, това ми казва Любовта. Ний, които следваме пътя на доброто, ще се подмладим; вий, които следвате пътя на доброто, ще се подмладите; те, които следват пътя на доброто, ще се подмладят. Това ни казва Любовта, това ни казва Любовта. (подмладяване - песен по мотиви на Учителя на 08.09 1943 г.).
Когато умният човек започне да служи на ближните си, той е вече на път да се подмлади. (Заветът на любовта - ІІ том - 243).
Започни да служиш на ближните съзнателно и с любов. Ето един от законите на подмладяването. (заветът на любовта - II том - 243).
Тайната на подмладяването се крие в Истината. Тя внася широта и простор в човешката душа. (фактори в природата - 245).
В движението е подмладяването. (мисли за ВСЕКИ ДЕН - 14.10.88).
Който гладува, той се подмладява. (ВЪЗМОЖНОСТИ ЗА ЩАСТИЕ – 189).
Пълният пост подмладява и ако гладуваш сегиз-тогиз през годината, ще се подмладиш, защото се обновяват клетките... При сегашните условия човек не може да се подмлади без пост.   (акордиране НАЧОВЕШКАТА ДУША – ІІ том - 213).
Всеки от вас може да стане млад. - Как? - Като се съблече от греха си, а всеки може да се съблече от греха. От него зависи. Всички можем да се учим в този нов живот и всеки може да се подмлади. (ІІІ МЛАДЕЖКИ СЪБОР - 55).
Хората трябва да се върнат назад, да изправят погрешките си и да се подмладят. (ВЕЛИКИТЕ УСЛОВИЯ НА ЖИВОТА - 64).
Пейте, за да се подмладите. (акордиране НА ЧОВЕШКАТА ДУША - II том - 218).
Защо с внушение човек да не може да се подмлади? - Прекарвате ръката си често около тялото с мисъл за подмладяване и се подмладявате. (мисли за ВСЕКИ ДЕН - 17.04.87).
Ако пожелае, човек лесно може да се подмлади - Как? - Чрез волята си. Достатъчно е да си внуши някаква положителна, права мисъл, за да разбие всички отрицателни мисли, които е придобил чрез самовнушение. Още от ранна възраст на детето внушават мисълта за остаряване и то постепенно започва да остарява. (божественият и човешкият свят - 200).
Какво нещо е слънцето? Това, което подмладява човека... Слънцето постоянно дава, затова човек се подмладява. Коренът на думата „слънце” е сол. Значи Слънцето осолява. Когато изгуби равновесието си, човек се осолява. Осоляването подмладява хората. То спира процеса на разлагането. Солта играе важна роля и в духовния, и в умствения, и във физическия свят. Тя поддържа навсякъде равновесието... Ако количеството на солта в човешкия организъм е повече, отколкото трябва, необходимо е излишното количество да се изхвърли навън. Това става чрез изпотяване. Много сол спича нещата. (силата на природата - 31).
Ще се подмладиш като се върнеш при Бога. Първо ще възприемеш Любовта; после ще тръгнеш по пътя на Мъдростта, ще обиколиш кръга на Истината и най-после ще се върнеш при Бога. Само така ще се подмладиш. (новият СВЕТИЛИИК - 98).
Когато старият започне да мисли за Бога, той вече се подмладява. Тъй щото, иска ли човек да се подмлади, той трябва да намери такъв обект за мисълта си, който да не остарява. (Ценното из КНИГАТА НА ВЕЛИКИЯ ЖИВОТ - 304).
Когато Бог заживее у нас, ние ще се подмладим, ще придобием условия за ново знание, ще станем силни и мощни,

лята на тия жлези. Един ден, когато научат ролята им, те ще могат да ги използват съзнателно като средство за подмладяване. (ЦАРСКИЯТ ПЪТ НА ДУШАТА - 226).
Сега учените говорят за някакви хормони, причина за подмладяването, които се отделят от щитовидната жлеза. Засега тази жлеза упражнява известно влияние върху малкия мозък. Тази е причината, дето у хората се явяват някакви неестествени страсти и желания, някакви анормални състояния. За да се тури тази жлеза в правилно действие, от нея непременно трябва да се отделят два хормона, мъжки и женски, които да се съединят и образуват нова форма. Тази нова форма ще даде повече подтик на организма да отправи повече кръв към мозъка... Човек трябва да се научи да мисли. В човешкия мозък има цели области, които се празни, не са разработени... На човека са дадени главно две области от мозъка да развие. Той трябва да завлада тия две области от мозъка си. Тези области са моралната и умствената. Тях трябва да развие. За да ги развие правилно, той трябва да разбира законите на Природата. Ако той се развива правилно, тогава в горната част на мозъка ще се родят женските хормони, а в предната част на мозъка ще се родят мъжките хормони. Като се съединят тези два вида хормони, те ще родят една нова форма, която ще предизвика подмладяването. (най-голям е царството небесно – изд. 1999 г.).
Обичайте, учете, пейте, за да се подмладите. (НОВИЯТ СВЕТИЛНИК - 118).
В подмладяването има три процеса: първо ще започнете с процеса на ума, после - на сърцето, и накрая - на волята. (АКОРДИРАНЕ НА ЧОВЕШКАТА ДУША - II т - 216).
Благодарността и признателността на човека за всички блага, които му са дадени, гО подмладяват. (реалности и сенки - 176).
Вечното подмладяване, това е смисълът на живота... Това вечно подмладяване става по закона на Божията Любов, която възвръща на хората това, което те са изгубили. Като изгуби човек любовта на Земята, той е вечно недоволен, кисел, съмнява се, сърди се, гневи се, критикува навсякъде. А пък онзи, който се подмладява, той е всякога доволен. Човек, който е доволен, той е в процеса на подмладяването. А който е недоволен, той е в процеса на остаряването. Доволството е процес на подмладяването. Това се дължи на другия свят... Щом ти говорят, че ще се подмладиш, трябва да знаеш, че си в другия свят... Животът на Земята е на остаряване... Другият свят според мен, това е свят на вечно подмладяване. (младият, възрастният, СТАРИЯТ - 233).
Щом човек се свърже с духовния свят, той вече влиза във Вечната реалност. Що е духовният свят? Това е живот на вечно подмладяване... Духовният живот е разрешаване на велика задача на Земното съществуване. (младият, възрастНИЯТ СТАРИЯТ - 233).
„А когато човек чрез своята любов весели Господа, подмладява се.” (беседи, ОБЯСНЕНИЯ И УПЪТВАНИЯ - 1922 г. - 89).
Желая ви от днес нататък да започнете да се подмладявате, да се върнете назад; най-много от 1 до 14 годишна възраст. По горе от 14 години никой да не отива. (ВЪЗМОЖНОСТИ ЗА ЩАСТИЕ - 74).
ОБНОВЯВАНЕ

„Ама побеляхме, очите ни се премрежиха, стомахът ни вече не работи. Всичко това е така, понеже не вярвате в Господа. Щом повярвате в Единния Бог, вие напълно ще се обновите. (любов към БОГА - 164).
У човека има нещо, което е наклонно да греши, вследствие на което Природата е вложила в материята качеството да се видоизменя, т. е. постоянно да се преустройва. Учените казват, че човешкото тяло се преустройва през седем години. Значи, на всеки седем години костната, мускулната, нервната и мозъчната тъкан в човека се обновяват. Някои учени пък казват, че всичко в човека може да се обнови, да се прероди, даже през три месеца. Това зависи от неговите мисли и чувства. Достатъчно е човек да извърши едно престъпление, за да се опетни материята на тялото му. Обаче, ако желае, човек лесно може да пречисти материята си, да я обнови. Това се постига с чисти и възвишени мисли и чувства. Те преобразяват човека, внасят в него нови сили и възможности. Ето защо, за да преустрои тялото си, на човек се препоръчва чист живот. В това отношение, човек трябва да бъде извор, който постоянно да блика и да чисти. Самият живот представя течение, което дето мине, чисти и обновява. (крадецът и пастирът - 10).
Всичко старо трябва да се преобрази, да се обнови. (божественият човешкият свят - 268).
В тази човешка форма трябва да Вложите нов живот. (СИЛА И ЖИВОТ - 5 серия - 288).
Когато лошите и добрите работи се преповтарят, те произвеждат обратни резултати... От честото повтаряне на известни неща става втръсване в човека, вследствие на което се произвежда вътрешна реакция. Дойде ли до тази реакция, човек непременно трябва да се опресни, Да iе обнови. (великото и красивото – 171).
Ако въздухът и водата не се опресняваха, щяха да бъдат в постоянен застой, който би се отразил неблагоприятно върху целокупния живот. (ВЕликото И КРАСИВОТО - 179).
И в Писанието е казано: „Постоянно се обновявайте!” (великото и красивото - 171).
Почивката е необходима за всички живи същества като обновителен процес. Щом се наспи, човек се обновява в мисли и чувства и е готов за работа. (СТЕПЕНИ НА СЪЗНАНИЕТО - 116).
Вижте какво става с гъсеницата. Тя се превръща в пеперуда, с безброй краски на крилцата си. Ако гъсеницата може да се превърне в пеперуда, с нови дрешки, колко повече мъжът и жената могат да се преобразят. Те могат да постигнат това лесно, понеже носят в себе си Божествени заложби. (новият СВЕТИЛНИК - 284).
Обновяването е вътрешен процес в човека, който внася нещо ново в неговата душа. (ВЕЛИКОТО И КРАСИВОТО - 176).
За да се обнови, човек трябва да пречисти в себе си всички Божествени мисли и чувства, които от миналите векове още е изопачил. (великото и КРАСИВОТО - 173).
Всеки ден, всеки час, всеки момент трябва да се внася нещо ново в мислите и чувствата на човека. Само новото обновява и повдига човека. (великото и КРАСИВОТО - 176).
Мислите и чувствата се препращат по цялото тяло чрез мозъчната и симпатичната нервна система, така те обновяват човека. (новият светилник - 106).
Когато се говори за обновяване, разбираме намаляване на тежестта, която човек е турил върху себе си. Тази тежест се дължи на чрезмерно големи желания, към които човек се стреми. (ВЕЛИКОТО И КРАСИВОТО – 134).

Красиво нещо е обновяването! То се постига чрез закона на Любовта, на Мъдростта и на Истината. (великото и кАСИВОТО - 177).
Без Божията Любов, без Божията Мъдрост и без Божията Истина не съществува чистота. Без тях няма обнова, никакво подмладяване не може да става. (НОВИЯТ СВЕТИЛНИК - 104).
Любовта е причина за вечното подмладяване, за вечното обновяване на човешката душа. (божественият и човешкият СВЯТ - 61).
Когато Любовта посети човека, тя го обновява. Всеки човек търси Любовта, за да се обнови, да се подмлади. (лъчи на жИВОТА - 335 ).
Вярата подмладява. Ще вярваш, за да се обновиш и подмладиш. (сеятелят - 270).
За да се обнови, човек трябва да избягва повторението на нещата, което води към пресищане. На преситения трябва да се отнеме нещо, за да се обнови... Няма човек в света, на когото да не е отнето нещо. Това е необходимо, за да дойде обновяването. (великото и КРАСИВОТО - 174, 175).
Като казвам, че за да се обнови човек, трябва да му се отнеме нещо, това е само външната страна на въпроса. Това не значи, че постоянно трябва да се отнима нещо от човека. Отнимането трябва да бъде като външно условие, а не като постоянен вътрешен процес. (ВЕЛИКОТО И КРАСИВОТО - 176).
Човек може да се обновява и при най-неблагоприятни условия. (великото и КРАСИВОТО - 180).
Страданията винаги обновяват човека. (великото и красивото - 175).
Сега турете в ума си мисълта, че трябва постоянно да се обновявате. (ВЕЛИКОТО И КРАСИВОТО - 185).
По какъвто да е начин, човек трябва да се обнови! Не мислете, че това обновяване ще ви наложи да влезете в съгласие с окръжаващите... Не, щом искате да се обновите, не мислете за времето: дали е облачно, дали вали сняг или дъжд - за нищо друго не мислете, освен За обновяването. (великото и красивото - 177).
Трябва да се спирате главно върху ония методи, които помагат за вътрешно обновяване. (великото и красивото - 182).
Най-важният въпрос за човека е въпросът за вътрешното обновяване. То седи във връзка с доволството. Щом станете сутрин, започнете да работите с най-малките условия, които ви са дадени. (ВЕЛИКОТО И КРАСИВОТО - 162).
Не е въпрос да се лекува човек, за да се поправи. Нека не говорим за лекуване и поправяне, но за обновяване и подмладяване. (петимата братя - 155).
Ако човек изключи от себе си насилието, лъжата и злото, той ще се свърже с Божественото начало в себе си. Тогава всички болести, всички недъзи в тялото, умът и сърцето ще изчезнат. Те ще се съблекат от нас така, както змията съблича кожата си. Тогава у нас ще влезе нещо ново - нова мисъл, ново чувство, които ще ни подмладят. Подмладим ли се ние и светът около нас ще се преобрази. Пречките, които дотогава са съществували в ума и сърцето ни, ще се премахнат и ще почувстваме доброто във всичката му вътрешна красота. (ОТИВАНЕ И ВРЪЩАНЕ - 37).
Да пресъздаде човек ума, сърцето и тялото си, това значи да се обнови. Това не е еднократен процес, но многократен. Човек трябва вечно да се обновява. Значи задачата на всеки човек е да работи за своето вечно обновяване. (БОЖЕСтвенят и човешкият сеят - 43).
Всеки ден човек трябва да се обновява. Тази е новата философия на живота. (ЛЮБОВ КЪМ БОГА - 165).
Като живееш, имаш възможност всеки даден момент да се обновиш и очистиш. Достатъчно е да повдигнеш мисълта си към Бога, за да се обновиш. (новият СВЕТИЛНИК - 105).
При обновяването на човека взимат участие същества извън него. (великото И КРАСИВОТО - 180).

Писанието казва „Които уповават на Господа, те ще се подмладят, а телата им ще се обновят.” Който живее в Бога, той никога не остарява, той придобива вечен живот. Христос казва: „Това е живот вечен, да позная Тебе Единкаго Истинного Бога. Който познава Бога, той никога не остарява, никога не умира. (ЛЮБов към БоГа – 253).
Да се подмладиш и обновиш, това не значи, че ще живееш вечно на Земята. (НОВОТО НАЧАЛО - 42).

ВЕЧЕН ЖИВОТ

Хората трябва да дойдат до положение да не умират, да не остаряват, да не скърбят и плачат, да не изпадат в безверие, в малодушие и т. н. (любов КЪМ БОГА - 164).
Природата има предвид да усъвършенства човека, да го направи безсмъртен. (ЗАКОНИ НА ДОБРОТО - 54).
Господ учи хората и духовете да не ядът месо - когато престанат да ядът месо, няма да има смърт в света. Месото на грешните е много крехко - така е с всички долнокачествени дрехи. Дреха, която е направена от хубави нишки, е здрава, не се съдира - месото на праведните е здраво, жилаво и затова не го ядът (духовете); за праведните няма смърт. (СИЛА И ЖИВОТ - II том – изд. 2006 г. София - 261).
Животът и смъртта са в зависимост ст спазването на великите закони на Природата. Ако спазва тия закони в абсолютен смисъл на думата, човек е дошъл до безсмъртието. Не ги ли спазва, той живее в областта на смъртта. (Път към живота - изд.1941 г. София - 219).
Не се изисква много от човека, за да бъде безсмъртен. Щом е всякога доволен и благодарен, той е придобил вече безсмъртието. (опорни точки на живота - 200).
Да придобием Истината, това значи да влезем във Вечния живот, който търсим и към който се стремим. (бъдеЩЕТО ВЕРУЮ НА ЧОВЕЧЕСТВОТО – 63).
Разумният живот е живот на безсмъртие. (НАШЕТО МЯСТО - 93).
Животът не е еднократен, но продължава вечно... Животът е по-силен от смъртта. (нашето място - 88).
ЗАКЛЮЧЕНИЕ

Няма по-ценно нещо за човека от живота... Животът е най-голямата скъпоценност в света. Без живот, човек не може да се прояви в никоя област. (крадецът и ПАСТИРЯТ - 3).
Животът е подобен на светлината. За да го придобиете, трябва да отворите прозорците си, да влезе в къщата ви. Колкото повече живот искате, толкова по-големи прозорци ще отворите. Обаче, всеки трябва да вземе толкова живот и толкова светлина, колкото му са потребни. Мнозина искат да имат големи, силни тела, да имат повече удоволствия в живота. Удоволствията не представят живота. Удоволствията, страстите, кривите мисли и чувства ограничават живота. За да се прояви животът на човека в своята пълнота, нужни му са светъл ум, благородно сърце и възвишена душа. (Крадецът и пастирят - 11).

